Atlantis – Dari Mitos Kepada Fakta Sejarah

Misteri kota Atlantis yang hilang masih menjadi igauan imaginasi jutaan manusia. Sama ada ia suatu kenyataan atau mitos? Maka di sini kita perlu fakta-fakta asas.

Tamadun-tamadun silam yang hilang memang wujud. Penemuan arkeologi terbaru sering berlaku dari masa ke semasa. Tempat seperti Garisan Nazca boleh dilihat dengan jelas menggunakan Google Earth. Kota-kota purba lama yang baru ditemui di hutan hujan Amazon. Hanya kerana kita tidak menemui Atlantis, tidak bermaksud kita tidak akan menemui di masa hadapan.

Jika anda benar-benar berminat dengan kisah Atlantis, maka kita mesti bermula dari sumber utama, iaitu penulisan Plato dari karyanya iaitu Timaeus & Critias.

Bila anda menolak kisah-kisah dewa-dewi, perumpamaan serta interpretasi sosial dari teks berkenaan, anda kini mempunyai beberapa kunci penting:

– Solon (638 –558 Sebelum Masihi) adalah seorang negarawan, ahli perundangan dan pemuisi Lyric dari Athens yang mendakwa telah mendengar kisah Atlantis dari beberapa rahib Mesir ketika dia melawat mereka di mana diceritakan kisah ini kepadanya disebabkan orang Athens (bangsa Yunani) telah melupakan sejarah silam sebenar kerana dari zaman ke satu zaman lainnya ketamadunan Yunani sering dimusnahkan bencana.– Para rahib Mesir merujuk kepada “Deklarasi dari Alam Syurgawi”, bermaksud meteor yang menyebabkan kemusnahan pada Bumi.

– Rahib-rahib Mesir ini memahami dari masa ke semasa dalam sejarah memang ada berlakunya bencana alam yang melibatkan eleman air dan api. Mereka mengatakan segala bencana ini adalah tindakan Dewa Dewi.– Pernah berlaku peperangan antara orang Yunani Athens dan kaum Atlantis. Dikatakan Yunani Athens berasal dari Athens.– Kaum Atlantis berasal pula dari sebuah pulau jauh melepasi Tiang Heracles.–  Peperangan berkenaan berlaku 9000 tahun sebelum sejarah penulisan bermula iaitu 2500 tahun yang lalu – secara umumnya jika dikira dari sekarang, lebih 11,500 tahun dahulu.– Altantis didakwa merupakan sebuah pulau lebih besar dari keluasan Libya & Asia jika dicantumkan.– Atlantis akhirnya dimusnahkan oleh gempa bumi.– Dewa-Dewi Athens pula berdamai antara satu sama lain– Kisah Atlantis dilupakan oleh kaum Yunani Athens disebabkan berlakunya banjir besar di seluruh dunia sehinggakan hanya mereka yang terselamat di kawasan pergunungan terdiri daripada orang yang buta huruf sahaja.– Solon mengatakan kejadian berkenaan berlaku sebelum zaman Theseus.– Pada zaman itu, nenek moyang Yunani Athens menguasai jajahan dari Isthmus Corinth ke banjaran Cithaeron di tengah Greece dan Parnes. Oropus terletak di sempadan kanan dan sungai Asopus pula di sempadan kiri.– Jajahan takluk kuno Athens sangat subur dan mampu menyediakan pasukan tentera yang besar.– Dikatakan banyak berlaku banjir besar sepanjang 9000 tahun sebelum kisah Atlantis direkodkan.– Banyak tebing-tebing yang mengelilingi tanah jajahan Athens kuno telah terhakis ke dalam laut dan banyak hutan-hutan kayu yang pernah wujud telah kebanyakannya hilang. Selain itu kawasan daratan kurang terhakis manakala kurangnya jumlah hujan, akhirnya perlahan-lahan ditelan laut.– Iklim cuaca lebih kurang sederhana– Acropolis lebih besar dan dikelilingi tanah, bukan batu-batuan seperti sekarang.– Yunani Athens kuno memiliki Gymnasia.– Ketika itu banyak punca mata air yang kemudiannya hilang selepas berlaku gempa bumi.– Kaum Athens kuno sangat menawan dan amat sihat yang bersiapsiaga untuk peperangan– Poseidon adalah Dewa Penaung dan Dewa Agung Atlantis (Dewa Lautan dan Gempa Bumi)–  Atlantis sebuah pulau dengan sebuah gunung ditengah-tengahnya dengan lapangan kawasan tanah yang subur mengelilinginya.– Di gunung berkenaan dikelilingi terusan-terusan air.– Air dikatakan mengalir dari bawah tanah, ada panas, ada yang sejuk.– Tanaman tumbuh subur dari tanah yang subur.–  Anak sulung Dewa Poseidon lahir di Atlantis dan dinamakan Atlas dan laut mengelilingi pulau berkenaan dinamakan Atlantic.– Jauh dari Tiang Heracles, kota Atlantis menguasai kepulauan dan kerajaan daratan sejauh Mesir.– Bangsa Atlantis mempunyai hubungan perdagangan yang kuat dengan negara-negara lain.– Orichalcum (sejenis logam / aloi berwarna merah berkemungkinan campuran tembaga & emas) sering ditemui di Atlantis.– Pulau Atlantis adalah kawasan yang penuh dengan hutan rimba.– Terdapat banyak kawanan gajah yang hidup di pulau itu.–  Ada juga pokok berangan (chestnut) di pulau itu.

– Pulau dan kota Atlantis telah lama wujud sehinggakan ramai pemerintah / raja terkemudian membangunkan kawasan Atlantis.– Kota Atlantis mempunyai terusan dari laut hingga ke lagun di dalam kota.– 3 jenis batuan berwarna merah, putih dan hitam dilombong dari kuari-kuari di Pulau Atlantis..– Kaum Atlantis menggunakan loyang (brass) untuk menutupi tempat kediaman, serta menggunakan loyang, timah dan logam orichalcum untuk menutupi dinding luaran kota2 merela.– Kuil Poseideon ditengah-tengah kota pula mempunyai reka bentuk gasar manakala bumbung dalaman kuil diperbuat daripada gading.– Dalam kuil itu terdapat patung dewa menaiki kereta kuda (chariot).– Kota Atlantis terdapat tempat mandi awam untuk kegunaan peribadi serta masyarakat umum dan air yang telah digunakan dikumpul serta digunakan ke kawasan pertanian mereka.– Pelabuhan Atlantis penuh dengan kapal laut (jenis Trireme) dan keperluan bekalan lautan.– Banyak tebing-tebing pada sekeliling pulau tetapi secara umumnya ia adalah dataran plateau dengan sebuah gunung kecil di tengahnya dan kawasan gunung ganang di sebelah utara.– Kawasan utara pulau sangat indah dengan ketinggian pergunungannya.– Kawasan dataran pula mempunyai ngarai berbentuk bulatan yang mana saiznya (lebih 100 kaki kedalaman) tidak mungkin dari buatan manusia.– Pasukan tentera Atlantis memilikan banyak kereta kuda perang (war chariot).– Masyarakat Atlantis menerima manfaat dari hujan di musim dingin.– Perisai tentera Atlantis agak kecil.– Jajahan takluk Atlantis di pulau itu dibahagikan kepada 10 kerajaan dengan kota masing-masing.

– Peraturan ini dipatuhi untuk satu jangkamasa yang lama akhirnya kebanyakan raja-raja Atlantis terkemudian terpengaruh dengan nafsu mereka dan melakukan dosa-dosa.– Kawasan dataran pula mempunyai ngarai berbentuk bulatan yang mana saiznya (lebih 100 kaki kedalaman) tidak mungkin dari buatan manusia.– Pasukan tentera Atlantis memilikan banyak kereta kuda perang (war chariot).– Masyarakat Atlantis menerima manfaat dari hujan di musim dingin.– Perisai tentera Atlantis agak kecil.– Jajahan takluk Atlantis di pulau itu dibahagikan kepada 10 kerajaan dengan kota masing-masing.– Tiada raja Atlantis boleh berperang dengan raja Atlantis yang lain.

Ini sahaja intipati penting dari kisah Atlantis yang direkodkan oleh Plato. Ini bermaksud apa sahaja yang pernah anda baca berkaitan hikayat mitos Atlantis, yang bukan terjemahan karya Plato yang asal (Yunani Hellenistik), adalah samada palsu, rekaan atau diagak-agak semata-mata.

Walaupun kisah mitos kota Atlantis yang hilang itu bukannya merujuk pada satu tempat / lokasi semata-mata, gambaran dalam karya Timaeus & Critias oleh Plato agak tepat dari segi naratifnya. Plato pula berkali-kali menegaskan Atlantis pernah wujud.

Lagenda Atlantis walaupun dulunya mungkin dari mulut ke mulut, ianya bermula apabila Plato (428 – 348 Sebelum Masihi), ahli falsafah Yunani era Klasikal pada zaman mudanya telah mengembara mencari ilmu ke Itali, Sicily, Mesir dan Cyrene sebelum pulang ke Athens pada usia 40 tahun.

Ketika dia mengunjungi Mesir (yang ketika itu di bawah jajahan empayar Parsi Achaemenid), Plato mengetahui mengenai mitos Atlantis dari rahib Mesir yang mengatakan dahulunya pada kurun ke 6 SM (200 tahun sebelum zaman Plato) ada seorang tokoh reformis Athens, Solon (638SM – 558SM) yang melawat di kota purba Mesir iaitu di Sais dan mendapat tahu riwayat kisah Atlantis dari seorang rahib Mesir. Dikatakan rahib ini telah membuat penterjemahan rekod sejarah lampau dari penulisan heroglif Mesir ke bahasa Yunani dari kertas papyrus.

Jika apa yang dikata Plato adalah benar, maka masyarakat purba Mesir adalah bangsa yang berhubungan dengan tamadun Atlantis dan hikayat dongeng Atlantis bukan sekadar kisah mulut ke mulut, tetapi pernah tercatit dalam rekod Mesir purba! Walaupun rekod berkenaan (mengenai Atlantis) sudah tiada ditelan zaman, tetapi berdasarkan karya Plato, sekurang-kurangnya dahulu kisah mitos Atlantis telah tercatat dalam rekod purba Mesir di kota Sais dan para rahib Mesir lebih awal mengetahui kisah mitos ini.

Tetapi, kini bukti baru dari rekod Mesir bakal menggemparkan pengkaji sejarah Atlantis …. malah mendekatkan lagi mitos Atlantis dengan tamadun Minoan!

SILANG SEJARAH – ANTARA MITOS DAN REKOD ARKEOLOGI

Namun begitu, bagi setiap kisah dongeng / riwayat, pasti ada secebis kebenaran. Contohnya, kisah peperangan Yunani purba terhadap Troy. Kini, berdasarkan penemuan arkeologi serta sains geologi dan penelahaan karya-karya terdahulu, akhirnya kisah lagenda Troy menjadi suatu kebenaran dengan penemuan tapak kota berkenaan serta disokong bukti-bukti rekod bertulis era empayar Hittite.

Hikayat Atlantis sebagaimana tercatat dalam karya dialog Plato iaitu Timaeus & Critias jelas menyatakan Atlantis merupakan ketamadunan awal manusia, walaupun mungkin hanya kisah dongeng sahaja.

Mesti diingati, Peradaba Minoan, sebuah tamadun awal Yunani kuno bermula seawal 3000 SM, iaitu 5000 tahun yang lampau. Pada era itu, tamadun lain yang bersaing mahupun berdagang dengan tamadun Mesir Kuno adalah tamadun Minoan. Bergerak seiring dengan tamadun Mesir kuno, peradaban Minoan bertahan hampir 1500 tahun sehinggalah era letusan Santorini / Thera pada 1620 SM / 1520 SM yang menyebabkan kejatuhan empayar maritim ini.

Maka tidak hairanlah jika ada rekod Mesir Kuno yang mungkin pada zaman Solon atau Plato masih tercatat kisah suatu empayar maritim Yunani kuno dari kepulauan Aegean yang diinspirasi dari empayar Minoan yang telah lama terkubur, sekurang-kurangnya 1000 tahun sebelum Plato / Solon melawati Mesir dan mendapat inspirasi Atlantis berdasar kisah-kisah yang diriwayatkan dari rahib kuil Mesir.

Kesan arkeologi Minoan bermula seawal 3000 SM dan kemusnahan ketika era letusan Santorini 1500 tahun kemudian samada pada 1620 SM / 1520 SM serta akhirnya lenyap pada 1325 SM akibat penjajahan Yunani Mycenae.

Mitos Atlantis jelas menyebut sekurang-kurangnya Atlantis telah mempunyai hubungan dengan kerajaan Mesir kuno dan menjalankan ekspedisi perluasan empayar mereka di sekitar Mediterranean dan kawasan laut Aegean serta hanya penduduk Athens sahaja yang menghalang perluasan jajahan Atlantis sehinggalah Atlantis dimusnahkan oleh gabungan bencana alam yang dahsyat dan ditelan ke dasar laut.

Yang menariknya, mitos Atlantis merujuk kepada satu tamadun awal Yunani Kuno, tapi penduduknya dan peradabannya jauh lebih ke hadapan serta unik berbanding masyarakat Yunani awal (Yunani Helladic).

KUNCI ATLANTIS – MESIR PURBA?

Kita buat kajian sejarah silang pula dengan Minoan. Diketahui dari rekod Mesir purba melalui penemuan makam Ratu Hapshetshut. Pada zaman Ratu Hapshetshut memerintah Mesir, baginda menjalankan polisi luar berdagang dengan negara-negara luar dari Mesir.

Berdasarkan bukti lukisan pada dinding makam ratu ini, terdapat lukisan hieroglif yang dilakar ketua arkitek baginda iaitu Senmut menggambarkan kedatangan pedagang asing digelar Keftiu yang membawa hadiah-hadiah berbentuk tembikar dan pelbagai barangan lain.

Yang paling menarik, pedagang Keftiu & barangan hadiah mereka dilakar jelas memakai pakaian Minoan dan mempunyai ciri-ciri Minoan! (Sila rujuk “Thera, Hatshepsut, and the Keftiu” – Alexander MacGillivray)

Rekod kaum Minoan / penduduk Crete / ‘Keftiu’ dari lukisan hieroglif Mesir ‘The Grand Procession’ sebagaimana yang terdapat pada makam Rekhmire, seorang wazir Mesir (Perdana Menteri / Bendahara mengikut pemahaman kini) yang mentadbir Mesir ketika era Firaun Tuthmosis III dan Firaun Amenophis II.

Secara umumnya, ada 3 barisan pedagang / utusan asing yang membawa hadiah kepada Firaun. Mengikut urutan:

1) Kaum dari Punt membawa kemenyan dari pohonan, babun, monyet dan kulit haiwan (The people of Punt who bring incense trees, baboons, monkeys and animal hides)

2) Kaum dari Kefti membawa tembikar dan bekas minuman (The people of Kefti, carrying pots and cups)

3) Kaum Kushite (Nubia) membawa haiwan Afrika (zirafah, harimau bintang, babun, monyet dan anjing serta gading, kulit haiwan serta emas (The Kushites (Nubians) who bring animals of equatorial Africa (giraffes, leopards, baboons, monkeys and dogs), offering ivory, animal hides and gold)

Cuba bandingkan dengan gambaran kaum Minoan Crete pada lakaran dinding fresco Minoan di Knossos serta hasil tembikar mereka pula:

Lukisan hieroglif Mesir mengenai bangsa Keftiu mirip kepada lakaran fresco Bangsa Minoan di Knossos, petunjuk jelas  Keftiu adalah bangsa Minoan!

Keftiu mengikut pemahaman Mesir sebagai kaum mendiami kerajaan kepulauan dan menariknya, terletak betul-betul di Laut Aegean mengikut gambaran rekod Mesir terdahulu. Malahan, beberapa artifak Minoan dari era 2000SM – 1500SM telah ditemui di Mesir. Selain itu, menjelang 1500SM, pedagang dari ‘Keftiu’ tidak lagi mengunjungi pelabuhan Mesir, kelangsungan dari letusan Thera / Santorin.

Mesti diingatkan, tamadun Minoan pada 1500SM berada di puncak kegemilangannya dengan perluasan kuasa dari pulau Crete ke sekitar hampir semua lepulauan di Aegean. Lebih menarik lagi, dalam 200 tahun selepas letusan Santorin, berlaku peperangan antara sakibaki penduduk Minoan dengan penduduk tanah besar Greece iaitu Yunani Mycenae, berkemungkinan perebutan sumber makanan atau penghijrahan semula.

Dan akhirnya, tamadun Minoan yang telahpun merosot pupus setelah bangsa Yunani Mycenae menakluk pulau Crete dengan keganasan.

Dan harus diketahui, hanya yang menang dan bangsa penakluk berhak menulis kembali sejarah mengikut pemahaman mereka, dalam kes ini, diabadikan sebagai kisah riwayat dan akhirnya bertukar dongengan ribuan tahun kemudian. Tamadun Yunani Mycenae juga ditakdirkan pupus menjelang 1100 SM, berkemungkinan akibat serangan / migrasi gasar puak Doric ke atas kawasan Greece dan kepulauan lain.

Kaum Yunani Dorian yang mewarisi hikayat dan kebudayaan Yunani Mycenae meneruskan kelangsungan sejarah Yunani kuno. Namun begitu, selain dewa-dewi purba Yunani Mycenae, hikayat Troy (ini berlaku tika era Yunani Mycenae), kisah Minoan tamat begitu sahaja dan hilang sebagaimana lenyapnya tamadun Yunani Mycenae, telah berlaku Zaman Kegelapan yang pertama di kebanyakan tamadun dunia di Asia Barat, Mediterranean serta kawasan lain … memungkinkan rekod kewujudan Minoan dan hikayat mereka hilang dari peradaban Yunani seterusnya.

Maka tidak hairanlah, lebih 1000 tahun kemudian, dengan Solon dan diikuti Plato yang merupakan keturunan Yunani Dorian yang kini melalui zaman era Yunani Klasikal hanya menemui kisah sejarah sebuah empayar maritim yang luas yang dimusnahkan bencana alam yang hanya dituturkan rahib kuil Mesir yang mempunyai akses kepada rekod lampau 1000 tahun terdahulu.

Maka mitos Atlantis pun lahir dan menjadi enigma misteri sehingga kini.

RUJUKAN: 1) Lost City Atlantis by Plato’s Timaeus & Critias.

2) Atlantis: The Making of Myth, Phyllis Young Forsyth

3) Thera, Hatshepsut, and the Keftiu, Alexander MacGillivray

4) Keftiu and Materializations of ‘Minoans’, Uros Matic: http://www.mikroarkeologi.se/publications/encounteringimagery/13.Uros.pdf


Sejarah Penghasilan Vaksin

Seperti yang sedia maklum penularan wabak COVID-19 gelombang ke 2 amat membimbangkan. Daripada endemik yang hanya merangkumi wilayah wuhan yang menjangkiti penduduk di sana kenpada pandemik dimana penyakit global yang merebak ke seluruh dunia.

Para saintis seluruh dunia sedang berusaha mengkaji dan berusaha bagi menghasilkan vaksin untuk penyakit yang berjangkit ini. Sebelum ini pelbagai endermik dan pandemik penyebaran penyakit berjangkit seperti polio, small pox tersebar tetapi telah bejaya di kawal melalui vaksin.

Walaupun vaksin berjaya mengekang wabak berjangkit ini tetapi penyakit berjangkit ini masih menular di negara miskin. Vaksin sebenarnya telah berabad lamanya telah digunakan untuk menangani penyakit berjangkit ini melalui virus atau bakteria.

Antara penyakit yang popular dan telah lama wujud adalah penyebaran penyakit ‘small Pox’. Small pox atau cacar air ini dipercaya I telah wujud sejak zaman sebelum masihi lagi. Small pox telah  merebak ke eropah antara abad ke lima dan enam.

Penyakit ini mejadi epidemic (wabak) pada kurun pertengahan. Antara empayar yang terkesan adalah Empayar Rom di mana wabak Antonine Plague yang dipercayaai penkaji merupakan wabak small pox yang merebak pada ketika itu.

Wabak tersebut telah telah menyebabkan kematian hampi tujuh juta orang. Ini berpunca dari pada pengluasan kuasa dan pen4klukan oleh tentera rom yang membawa pulang penyakit tersebut.

Sejarah penghasilan ubat atau vaksin untuk pelbagai penyakit sebenarnya telah beratus tahun dimulakan, Hal ini kerana wabak seperti small pox ini telah lama berjaya mer5gut jutaan dan masih belum dijumpai penawarnya.

Antara yang direkod kan sejarah orangorang yang Berjaya survive penyakit ini tidak akan dijangkiti lagi, dan mereka menjadi sukarelawan membantu merawang pesakit yang dijangkiti ini.

Cara awal yang diperkenalkan untuk merawat wabak seperti small pox ini adalah melalui cara variolation. Kaedah ini dipercayaai berasal dari negara Asia dan di gunakan pada zaman Uthmaniah. Kaedah Variolation adalah dengan cara mengambil sisa atau cairan dari small pox pesakit yang tidak kritikal dan dikeringkan dan dijadikan serbuk, lalu diletakkan kepada kulit, atau kawasan yang dilukakan orang yang tidak dijangkiti small pox dengan hrapan mereka dijangkiti oleh virus yang lemah dan sembuh.

Setelah itu mereka akan mengalami gajala small pox dalam beberapa miingu dan sembuh dari penyakit small pox. Jadi badan mereka akan menjadi imun kepada peyakit tersebut. Walau bagaimanapun risiko lain adalah sebanyak 3% akan mendapat penyakit small pox dan boleh menjangkiti orang lain di kawasan yang belum merebak small pox ini. Tetapi masih kurang jika dibandingkan dengan dengan penularan sebenar wabak ini.

Pada kurun ke-17 pengunaan kaedah Variolation telah di amalkan oleh di India, Afrika dan kerajaan Uthmaniyyah. Pada tahun 1717 pula, Lady Mary Wortley Montagu isteri kepada British Ambassador telah belajar kaedah Variolation di bandar Istanbul pada zaman kerajaan Uthmaniyyah.

Dia telah menggunakan kaedah tersebut pada anaknya ketika waktu epidemic penularan wabak small pox melanda pada zaman tersebut. Setelah terbukti berkesan, kaedah Variolation telah berkembang di eropah pada kuruh ke 17 dengan di experiment kan dahulu pada banduan di eropah.

Daripada Variolisation kepada Vaksin

Variolisation digunakan untuk menangani wabak small pox ini, tetapi masih mempunyai peritus dijangkiti dan tersebarnya wabak tersebut. Antara wabak lain yang menular selain small pox pada ketika itu adalah Cow Pox yang berjangkit daripada lembu ternakan.

Apa yang menarik seorang peladang Benjamin Jesty telah memerhatikan pekerjanya pemerah susu yang pernah kena penyakit cowpox ini tidak dijangkiti small pox walaupn berhubungan dengan pesakit small pox yang lebih merbahaya.

Dia telah membuat kesimpulan bahawa sesiapa yang terkena cowpox akan immun pada small pox dan mengambil cowpox untuk dikenakan pada keluarga dan jiran beliau. Hanya seorang anak sahaja yang tidak dijangkiti cowpox. Dan anak tersebut telah dijangkiti small pox yang lebih merbahaya berbanding cowpox yang cepat sembuh dan tidak bahaya.

Dengan idea tersebut Edward jenner pada tahun mei 1796 telah menggunakan cowpox untuk eksperimen dan telah menulis prosedur untuk diformalkan dalam bidang perubatan. Cowpox dijadikan vaksin untuk penyakit small pox.

Dari situ berkembangnya dalam perubatan tentang vaksinisasi untuk mencegah penyakin epidemik. Edward Jenner telah membawa kaedah tersebut dalam dunia perubatan dan mengubah dunia perubatan dalam wabak penularan ini walaupun bukanlah orang yang pertama yang mewujudkan vaksin.

Walaupun permulaan vaksin ada risiko seperti demam dan cow pox tetapi vaksin berjaya berevolusi hingga ke hari ini untunk mengurangkan kesan sampingan vaksin. Sama sama kita doakan agar penularan pandemik COVID-19 ini dapat dibendung.

RUJUKAN:

Edward Jenner and the history of smallpox and vaccination Stefan Riedel, MD, PhD1
The origins of inoculation Arthur Boylston

Gross CP, Sepkowitz KA. The myth of the medical breakthrough: smallpox, vaccination, and Jenner reconsidered. Int J Infect Dis. 1998;3:54–60. [PubMed] [Google Scholar]

Artikel dikirimkan oleh Rukaini untuk The Patriots.


Cynisca: Juara Wanita Pertama Sukan Olimpik

Pada tahap awal penganjuran Sukan Olimpik di tamadun Yunani, amatlah jarang bagi wanita untuk bertanding, apatah lagi untuk menjadi pemenang. Akan tetapi, terdapat beberapa wanita yang direkodkan turut mengambil bahagian dalam acara sukan 4 tahun sekali ini. Salah seorang dari mereka ialah Cynisca, juara wanita pertama Sukan Olimpik Yunani.

Cynisca dilahirkan pada sekitar 440 SM di kota Sparta. Dia ialah puteri kepada raja Sparta, iaitu Raja Archidamus II dan kakak kepada Agesilaus II. Nama Cynisca bermaksud ‘anak anjing betina’, mungkin merujuk kepada anjing Bloodhound yang terkenal dengan keupayaan memburu dan deria bau yang kuat.

Kemenjadian diri Masyarakat Sparta

Pembangunan wanita Sparta adalah sangat berbeza dengan wilayah Yunani yang lain. Mereka menjalani latihan yang ketat seawal usia 6 tahun, sama seperti golongan lelaki, dengan harapan masyarakat Sparta dapat membina keluarga yang utuh. Cynisca membesar dengan baik dalam suasana yang kompetitif ini. Berpewatakan tomboy sejak kecil, Cynisca ialah seorang penunggang kuda yang berkemahiran tinggi, kaya-raya, dan bercita-cita tinggi untuk menjadi wanita pertama yang berjaya di Olimpik, menurut ahli geografi Pausanias.

Sukan Olimpik Didominasi Lelaki

Ketika itu, acara Olimpik hanya disertai oleh lelaki, manakala penyertaan perempuan adalah dilarang. Wanita turut dilarang untuk menonton acara larian dan pertempuran di stadium utama Olympia. Mereka boleh menyertai acara berkuda, itu pun dengan memiliki dan melatih kuda, bukannya sebagai seorang pelumba.

Raja Agesilaus II mendorong Cynisca untuk menyertai perlumbaan. Sebab mengapa Agesilaus II berbuat demikian adalah tidak diketahui; Agesilaus II tidak menyukai pelumbaan kereta kuda, menganggapnya terlalu bergantung kepada kekayaan dan status pemilik kuda, bukannya kekuatan fizikal seperti acara lain. Mungkin juga Agesilaus II ingin membuka ruang kepada penglibatan wanita dalam Olimpik. Atau mungkin dia ingin mempersembahkan bakat Cynisca, dan mempromosikan wanita dalam masyarakat.

Kejayaan Cynisca

Cynisca menyertai perlumbaan kereta kuda, tetapi sebagai pemilik dan pelatih kuda, bukannya sebagai pelumba. Dia mengupah beberapa orang lelaki untuk berlumba bagi pasukannya, dan berjaya memenangi acara perlumbaan four-horse chariot (tethrippon) pada 396 SM dan 392 SM. Ironinya, Cynisca tidak berpeluang untuk menyaksikan kejayaan dirinya dan pasukannya itu. Walau bagaimanapun, kejayaan ini tetap menjadikan dirinya sebagai juara wanita pertama dalam Sukan Olimpik.

Kejayaan Cynisca adalah cukup popular. Tugu gangsa berbentuk kuda, kereta kuda dan Cynisca sendiri telah dihasilkan dan ditempatkan di Temple of Zeus, Olympia, bagi memperingati kejayaan Cynisca. Tugu-tugu ini juga disertakan sekali dengan tulisan:

“Raja-raja Sparta adalah ayah dan abang saya
Saya, Cynisca, menang dengan kereta kuda berkaki pantas,
Mendirikan tugu ini. Saya isytiharkan diri saya satu-satunya wanita
di Yunani yang memenangi takhta ini.”

Tulisan ini adalah dari Cynisca sendiri dan menjadi petunjuk kebebasan dan kesediaan diri Cynisca untuk mendorong dirinya lebih maju, walaupun penulisnya, Xenophon mendakwa itu adalah idea Agesilaus II. Cynisca juga mempunyai kuil pahlawan di Platanistas. Kurniaan ini adalah satu penghormatan yang besar; tempat ini dikhaskan untuk upacara keagamaan, dan hanya raja-raja Sparta yang dikenang dengan cara sebegini.

Kejayaan Cynisca telah membuka jalan bagi penyertaan atlet wanita lain, terutamanya Euryleonis, Belistiche, Zeuxo, Encrateia dan Hermione, Timareta, Theodota, dan Cassia, walaupun mereka tidak mendapat pengiktirafan yang serupa. Cynisca terus dikenang apabila penulis Yunani Zoe Karelli, menulis puisi yang menggambarkan cinta Cynisca kepada kuda dan sukan.

Artikel dikirimkan oleh Azamuddin untuk The Patriots.


Demokrasi Terpimpin: Niat Baik Yang Tersasar

Bagi yang menonton filem 3 Abdul arahan Seniman Agung Allahyarham Tan Sri P. Ramlee pasti pernah mendengar istilah ‘Demokrasi Terpimpin’. Istilah ‘Demokrasi Terpimpin’ pertama kali digunakan oleh Presiden Indonesia pertama Soekarno. Ironinya, menurut Amir Muhammad dalam buku 120 Malay Movies, penggunaan isitilah ‘Demokrasi Terpimpin’ dalam filem 3 Abdul merupakan sindiran  kepada mantan presiden Indonesia tersebut. Apa sebenarnya Demokrasi Terpimpin ini? Mengapa Soekarno perkenalkan Demokrasi Terpimpin? Apa kesan Demokrasi Terpimpin di Indonesia? Semuanya akan dirungkai dalam artikel ini.

Definisi Demokrasi Terpimpin

Demokrasi Terpimpin secara kasar dan praktikalnya boleh difahami dengan sistem demokrasi dengan pemusatan kuasa terletak pada pemimpin tertinggi Indonesia dan harus difahami bahawa kuasa presiden juga tidak terhad kepada eksekutif sahaja tetapi termasuk legislatif dan kehakiman. Dalam erti kata lain, presiden seolah-olah mempunyai kuasa mutlak.

Dalam definisi yang formal dan bertulis, Demokrasi Terpimpin telah tertulis dalam dokumen Majlis Permusyawaratan Rakyat Sementara (MPRS) No. VII/MPRS/1965 yang berbunyi “Demokrasi Terpimpin adalah kerakyatan yang dipimpin oleh hikmat kebijaksanaan dama permusyawaratan/perwakilan yang berintikan musyawarah untuk mufakat secara gotong-royong diantarasemua kekuatan nasional yang progresif revolusioner dengan beporoskan Nasakom”. Tiada perkataan yang pelik kecuali Nasakom. Nasakom merupakan akronim yang tertidiri daripada 3 perkataan iaitu Nasionalisme, Agama, dan Komunisme. Hal ini demikian kerana Soekarno mempercayai bahawa 3 paksi tersebut merupakan paksi utama dalam politik Indonesia.

Tidak hairanlah Soekarno disindir oleh P. Ramlee dalam filemnya kerana sistem Demokrasi Terpimpin dari segi praktikal dan teorinya merupakan demokrasi yang cacat. Walaupun begitu, ada beberapa sebab mengapa Soekarno memperkenalkan sistem Demokrasi Terpimpin.

Disebalik Demokrasi Terpimpin

Sebelum tahun 1959, Indonesia juga seperti Malaysia mempunyai sistem Demokrasi Berparlimen  dan mempunyai jawatan Perdana Menteri yang memimpin kabinet. Namun begitu, Soekarno berpendapat bahawa sistem Demokrasi sedemikian tidak menjamin kestabilan politik dan membantutkan pembangunan negara. Hal ini boleh dilihat melalui munculnya banyak pemberontakan dalam negara dan sering berlakunya pertukaran kabinet menyebabkan Soekarno termotivasi untuk memusatkan kuasa pemerintahan kepada beliau sebagai

Indonesia Dibawah Demokrasi Terpimpin

Kita faham bahawa alasan Soekarno membawa sistem Demokrasi Terpimpin kerana ingin mengembalikan kestabilan politik di Indonesia. Niat Soekarno merupakan niat yang murni dan harus dipuji. Oleh sebab kuasa presiden yang sangat dominan menyebabkan berlakunya penyalahgunaan kuasa dan pengkhianatan terhadap prinsip Pancasila dan Undang-Undang Dasar 1945 (UUD 1945) oleh Soekarno. Niat Soekarno yang ingin mengembalikan kestabilan politik rupa-rupanya memburukkan lagi keadaan. Namun begitu,  sistem yang dibawa oleh Soekarno telah membawa beberapa kesan negatif.

Antaranya ialah campur tangan dalam cabang kehakiman. Dalam negara yang mengamalkan demokrasi, sistem kehakiman merupakan badan yang bebas dan tiada kaitan dengan politik. Hal ini bagi menjamin keadilan dalam keputusan yang dibuat. Namun begitu, dalam sistem Demokrasi Terpimpin, Soekarno telah menodai kebebasan sistem kehakiman. Dalam Undang-Undang Republik Indonesia  No. 19 Tahun 1964 menyatakan bahawa presiden berhak mencampuri urusan kehakiman demi kepentingan revolusi. Perkara ini sangat bertentangan dengan undang-undang yang ditulis sebelumnya dalam UUD 1945. Oleh sebab presiden mempunyai kuasa mencapuri urusan kehakiman maka ramailah musuh-musuh politik yang dihukum.

Bukan setakat kuasa kehakiman disalahgunakan, kuasa eksekutif yang terlalu memusat kepada presiden menyebabkan hak rakyat dalam politik dikekang. Sebelum zaman Demokrasi Terpimpin iaitu sebelum 1959,  keputusan-keputusan kerajaan akan dibincangkan dalam parlimen atau istilah digunakan di Indonesia Dewan Perwakilan Rakyat (DPR). Namun begitu, sejak Demokrasi Terpimpin diperkenalkan, presiden membuat keputusan tanpa melalui DPR.

Demokrasi Terpimpin di Indonesia juga telah mengakibatkan pengaruh komunis berleluasa. Hal ini jelas denga diiktirafnya fahaman komunis oleh Soekarno sendiri dalam dokumen MPRS yang dijelaskan sebelum ini bahawa demokrasi terpimpin yang berpaksikan Nasakom (Nasionalisme, Agama, dan Komunisme). Bukan itu sahaja, pembentukan Front Nasional turut dimanfaatkan oleh Parti Komunis Indonesia (PKI) untuk membentuk negara Komunis di Asia Tenggara.

Berakhirnya Demokrasi Terpimpin

Matlamat Soekarno untuk menstabilkan politik Indonesia melalui sistem Demokrasi Terpimpin tidak kesampaian. Huru-hara kesan daripada Demokrasi Terpimpin bermula dengan adanya huru-hara yang dicetuskan oleh Gerakan 30 September (Gestapu) yang melibatkan PKI dan Angkatan Tentera Indonesia. Soekarno dianggap telah gagal untuk menyeimbangkan pengaruh tentera dan komunis ketika itu sehingga berlakunya pemberontakan.

Akhirnya, sistem Demokrasi Terpimpin di Indonesia  jatuh secara rasminya melalui Surat Perintah 11 Mac 1966 atau lebih dikenali sebagai Supersemar. Isi kandungan Supersemar antaranya ialah memberi kuasa kepada Jeneral Soeharto untuk melakukan apa jua tindakan untuk mengembalikan semula keamanan. Akhirnya kepimpinan Soekarno berakhir dengan naiknya Jeneral Soeharto sebagai Indonesia dan bermulalah zaman Orde Baru.

Pengajaran Untuk Rakyat

Demokrasi Terpimpin merupakan istilah indah yang dicipta oleh seorang pemimpin karismatik dan popular. Demokrasi terpimpin bukan sahaja istilah yang indah malah mendapat sokongan rakyat Indonesia ketika itu. Namun akhirnya, sistem yang didendang indah dibibir pemimpin rupanya membawa kesan buruk kepada rakyat dan negara. Oleh itu, rakyat harus mengkaji segala nyanyian dan dendangan pemimpin dan tidak menelan bulat-bulat apa yang mereka sajikan. Perah otak anda untuk memikirkan kesan-kesan yang tidak disebut oleh pemimpin kita atau sekurang-kuranya bacalah pandangan alternatif dari pihak lain. Hal ini agar maksud demokrasi itu sendiri tercapai untuk tujuan semak dan imbang terhadap pemimpin negara. Tanpa semak dan imbang, pemimpin kita akan terus diulit mimpi indah diatas kamar kuasa.

Bibiliography

Amin, S. M. (1967). Indonesia dibawah rezim” demokrasi terpimpin”. Bulan Bintang.

Karim, M. R. (1983). Perjalanan partai politik di Indonesia: sebuah potret pasang-surut. Rajawali.

Feith, H., & Soekarno. (1995). Soekarno militer dalam demokrasi terpimpin. Pustaka Sinar Harapan.


John Smith: Penasihat Ratu Hijau Pattani Yang Bermimpikan Rasullulah S.A.W

Ada beberapa perkara yang menarik tentang catatan John Smith tetapi kurang diberi perhatian oleh pengkaji atau peminat sejarah seperti sebutan panji negeri Perak berlambang pedang Rasulullah, mimpi beliau berjumpa dengan Nabi, surat matinya yang bercop mohor Ratu Hijau dan John Smith merupakan orang Barat yang dilantik oleh Ratu Hijau sebagai pembesar Patani dianugerahkan gelaran Dato Dagang untuk menjaga urusan pedagang daripada Barat di Patani.

Kota Stia Dan Panji Negeri Perak

Christian Lentholm dan John Smith sebelum ke Patani, dia singgah ke Perak ketika itu diperintah oleh Sultan Alauddin Riayat Shah I. Maka bermudiklah John Smith ke Sungai Perak dan sampailah kapal mereka ke Kota Stia. Mereka terpaksa menunggu tiga hari menanti kedatangan Dato’ Bandar.

Selepas tiga hari datanglah Dato’ Bandar dengan 6 buah perahu panjang dengan 10 pendayung setiap sisi. Perahu itu dilengkapi dengan Lela dan meriam kecil bersamanya.

Di dalam perahu yang dinaiki Dato’ Bandar seorang pengikutnya memegang bendera hitam dengan lambang 2 bilah pedang Nabi Muhammad.

Dato’ Bandar ini digambarkan seorang yang ramah dan sopan serta menerima kedatangan mereka. Beliau juga suka memakan sireh yang mana membuatkan bibir dan giginya kemerahan.

Dato’ Bandar menawarkan 200 jongkong timah untuk seorang hamba dan gading gajah.

Apabila kapal John Smith ingin meneruskan perlayaran, Dato Bandar memberi tiga orang Melayu untuk membantu pelayarannya ke Johor dan Patani.

Dato Dagang Dan Changi Puteri

John Smith ini adalah orang kepercayaan kepada Ratu Hijau sehingga beliau dilantik penasihat kepada Ratu Hijau sehingga bergelar Dato Dagang (Menteri Luar) yang berperanan sebagai Aloran Sembah malah dia juga menjadi orang kesayangan Ratu Hijau dan dijadikan anak angkatnya pula.

Ratu Hijau beberapa kali cuba mengahwinkan John Smith dengan wanita Patani malah Ratu sedia menjodohkan beliau dengan kerabatnya juga.

Dalam catatan John 24hb April 1603, semasa dia sakit teruk dia bermimpi berjumpa dengan Rasulullah dengan petikan berbunyi begini..

“…he awoke to consciousness two days before, and first imagined that he was in the Paradise of The Prophet Mohamad….”

Dalam catatannya banyak menyebut “Lailahaillalah..”

Ada suatu peristiwa, di mana Ratu Hijau menugaskan John Smith berunding dengan Putera Reman yang tidak mahu lagi bersekutu di bawah Patani sebaliknya mahu bersama Perak.

Tanda kuasa dan titah Ratu Hijau selaku yang menjadi wakil Patani maka Ratu Hijau menyerahkan lembing kuasa #Changi_Puteri (Jari-Jari Puteri) kepada John Smith takala membawa titah Ratu Hijau kepada Putera Reman.

“….also a certificate of the death of John Smith, signed by the captain of two well-known merchantmen trading to the East and sealed with the great seal of the Queen of Patani.”

Artikel dinaikkan selepas mendapat kebenaran penulis asalnya iaitu Wan Amir.


Lohong Hitam Yang Melahirkan Bintang

Bintang merupakan antara objek angkasa paling cantik yang menghiasi alam. Matahari sendiri adalah sebutir bintang yang setia menerangi Sistem Suria ini, sambil mengelilingi Pusat Galaksi dengan kelajuan 30 kilometer sesaat (km/s).

Di sisi jemaah bintang seangkasa, Matahari bersaiz biasa (average) sahaja. Ia tidak boleh bertanding dengan bintang R136a1 misalnya, yang 300 kali ganda lagi besar (Tillman, 2018).

Jika bintang seperti R136a1 mati, kesannya sangat dahsyat pada alam angkasa. R136a1 adalah sebutir bintang gergasi (massive star).

Kematiannya mesti menyebabkan sebuah lohong hitam (black hole). Ini adalah pengetahuan paling asas tentang fitrah bintang gergasi.

Tetapi baru-baru ini, saintis menemui sesuatu yang baru tentang lohong hitam. Pihak NASA mempunyai sebuah teleskop canggih iaitu Teleskop Angkasa Hubble yang banyak berjasa dalam bab menimba ilmu.

NASA sudah lama tertarik untuk kaji tentang galaksi semburan bintang kerdil (dwarf starburst galaxy) iaitu Henize 2-10, yang terletak 34 juta tahun cahaya jauh.

Pihak ini menghantar Teleskop Angkasa Hubble dan Pencerap Sinar-X Chandra untuk memenuhi kehendak misi.

Galaksi Hen 2-10 ini dipercayai masih lagi dalam keadaan janin. Usia bintang-bintangnya masih lagi muda, menjadi asbab kenapa saintis sangat tertarik tentangnya.

Walaupun cahaya cerapannya adalah daripada 34 juta tahun dahulu, ia masih tidak mengubah apa-apa. 34 juta tahun adalah usia mentah dari segi umur galaktik. Bima Sakti (the Milky Way) sendiri berusia 13.61 bilion tahun.

Jadi NASA tumpukan perhatian pada Hen 2-10. Ilmu daripada galaksi ini boleh bantu saintis faham tentang alam angkasa.

Bima Sakti terbentuk selepas gugusan bintang beradu di sebuah titik pertengahan, menghasilkan Pusat Galaksi yang memutarkan kepulan gas dan debu sampai menjadi seperti cakera (Eicher, 2019).

Saintis gigih mencari punca terjadinya Hen 2-10. Setelah sekian lama mencari, saintis dapat buat satu shortlist.

Yang pasti, Hen 2-10 terbentuk bukan kerana gugusan bintang. Pembentukannya adalah kerana sama ada saki-baki supernova atau sebuah lohong hitam. Jadi antara du aini, saintis cuba mendapatkan kesimpulan jelas daripada hasil imbasan radiografi, spektroskopi dan Sinar-X.

Siasat punya siasat, akhirnya jelas: Hen 2-10 terjadi kerana sebuah lohong hitam yang sebenarnya sedang menghasilkan gugusan bintang sendiri (Schutte & Reines, 2022).

Penemuan ini amat mengejutkan, kerana lohong hitam selama ini disensasikan sebagai pemusnah dan pembinasa. Alih-alih tengok lohong hitam sedang menjadi arkitek angkasa, mencipta bintang dengan berpandukan hukum graviti.

Teori Lohong Hitam Hen 2-10

Status arkitek angkasa membawa konsep baharu. Maklumat yang lohong hitam mampu membentuk dan mengimpal sebuah galaksi telah menarik perhatian NASA untuk banyakkan lagi kajian di Henize 2-10.

Sekarang saintis ingin tahu macam mana lohong hitam ini terjadi. Dari segi jisim, lohong hitam Hen 2-10 adalah sejuta kali ganda lebih berat untuk dibandingkan dengan Matahari.

Galaksi-galaksi lain mempunyai lohong hitam berjisim 1 bilion kali ganda. Jadi memang Hen 2-10 adalah anak dalam angkasa ini. Anak sekalipun, campak Bumi ke lohong hitam Hen 2-10 tetapi jadi donat juga.

Ikut dapatan semasa, saintis membentangkan tiga teori menarik untuk membayangkan fakta tunggal tentang lohong hitam Hen 2-10:

Buat masa sekarang, ketiga-tiga teori ini dianggap bangang kerana tiada asas untuk diangkat sebagai bahan bukti.

RUJUKAN:

Eicher, D.J. (2019, Julai 1). How did the Milky Way Galaxy form? Astronomy.

Schutte, Z., & Reines, A.E. (2022). Black hole triggered star formation in the dwarf galaxy Henize 2-10. Nature. 601 (7893): 329.

Tillman, N.T. (2018, Julai 28). What Is the Most Massive Star? Space


Berhala-Berhala Arab Jahiliah Sebelum Kedatangan Islam

Dewi
Lat: dewi utama Makkah dan juga sembahan utama Bani Thaqif yang menetap di
Taif. Patung Lat diperbuat daripada batu granit putih di mana ia diletakkan di
bawah jagaan Bani Attab bin Malik, salah satu daripada pecahan Bani Thaqif.
Selain menjadi sembahan utama penduduk Taif, puak-puak Arab lain termasuk Bani
Khuzaah, Bani Lihyan, Bani Hawazin dan kaum Quraisy turut membuat perjalanan ke
kota berkenaan untuk menyembah dewi itu. Penyembahan Lat boleh dikesan di
seluruh Semenanjung Tanah Arab dan sejauh Palmyra di Syria.

Mengikut
mitologi masyarakat Arab Hijaz, Lat merupakan antara tiga dewa-dewi utama
Makkah dan merupakan salah satu daripada tiga anak perempuan Allah. Peranan
utamanya ialah sebagai dewi bumi yang bertanggunjawab menjaga kesuburan dan
kualiti tanah Taif dan sekitar kawasan Hijaz. Lat mempunyai pelbagai gelaran
seperti Ummu Alihah (Ibu Tuhan-Tuhan) dan Ummu As-Shams (Ibu Dewa Matahari). Di
tempat-tempat lain, Lat juga mempunyai nama-nama lain seperti Athiratan/Ilat
(orang-orang Himyar), Ilahatan (Hadramaut) dan Elat (Aramaic).

Setiap kali datang membuat sembahan, orang Arab membawa sawiq (sejenis bubur barli) sebagai sajian dan mengorbankan haiwan berharga seperti unta dan singa bergantung kepada wilayah di mana puak Arab membuat sembahan. Mana-mana haiwan yang berkeliaran sekitar Lat tidak akan diganggu termasuk dibunuh dan larangan sama turut terpakai kepada tumbuhan di kawasan sama.

Sebarang usaha mengorbankan manusia untuk dijadikan korban khas untuk Lat juga dilarang. Bagi golongan Arab Badwi, mereka menyeru nama Lat bukan saja untuk meminta perlindungan daripada manusia, haiwan dan cuaca tetapi juga untuk memohon diberi kesuburan tanah dan kemakmuran dalam hidup.

Dewi
Uzza: dewi kuasa, kekuatan dan planet Zuhrah yang menjadi sembahan orang
Quraisy dari Bani Sulaim hingga Bani Kinanah. Dewi ini dikatakan boleh muncul
dalam bentuk nyata iaitu dalam bentuk tiga pokok akasia di Nakhla berhampiran
kota Makkah. Uzza mempunyai dua kuil iaitu satu di Makkah dan satu lagi di
Nakhla. Kuil yang dipanggil Buss yang menempatkan Uzza diperbuat daripada
batu-bata dengan patungnya diperbuat daripada batu granit dan diukir mengikut
tulang peha. Bagi puak-puak Arab Jahiliah, mereka percaya Uzza boleh berbicara
dengan mereka dan menghantar peramal kepada para penyembahnya.

Kabilah-kabilah Arab yang menetap sekitar Makkah sentiasa merujuk dewi ini dalam banyak urusan termasuk menawarkan korban haiwan ternakan dan adakalanya korban manusia terdiri daripada hamba atau tawanan perang di atas mazbah yang dipanggil al-Ghabghab di kuil Buss. Semasa perang, nama Uzza dan suaminya, Dewa Hubal dilaungkan bagi menyemarakkan lagi semangat tentera yang berperang terutama semasa Perang Badar al-Kubra dan Perang Uhud.

Semasa majlis perkahwinan pula, nama Uzza diseru bagi merahmati perkahwinan pasangan mempelai. Di Yaman pula, Uzza dikenali sebagai Uzzayan iaitu dewi penyembuh dan bagi kelompok Himyar bertaraf hartawan, mereka menawarkan patung kecil Uzza yang diperbuat daripada emas dan diletakkan di sebelah katil anak mereka yang sakit.

Nama-nama
seperti Amat Uzzayan dan Abdul Uzza amat popular dalam kalangan masyarakat
Arab. Uzza turut dikenali dengan nama al-Zuhara dan Kawkabta. Penjaga terakhir
patung dewi ini ialah seorang hartawan bernama Dubayyah bin Haram as-Sulami. Dubayyah
kemudiannya mati dibunuh oleh Khalid bin al-Walid r.a sebelum pokok-pokok
sekitar kuil Buss dan patung Uzza dimusnahkan semasa Fathul Makkah. Ini
bertujuan untuk memastikan tiada lagi sembahan Uzza berlaku di Makkah selepas
ia berada di bawah pemerintahan kerajaan Islam Madinah yang dipimpin Nabi
Muhammad s.a.w.

Allah:
bagi masyarakat Arab Jahiliah, mereka masih percaya bahawa Allah s.w.t berkuasa
ke atas segala-galanya termasuk menurunkan hujan dan campur tangan dalam
isu-isu genting seperti serangan tentera bergajah Abrahah. Nama tiga dewi utama
Makkah iaitu Lat, Uzza dan Manat disebut dalam satu jalur yang sama dengan
Allah setiap kali mereka berdoa di hadapan berhala-berhala. Mengikut mitologi
Arab, selepas mencipta alam semesta, Allah kemudiannya menjadi pemerhati senyap
dan bersemayam di Aliyyin (langit tertinggi) dan hanya campur tangan bila
keadaan menjadi genting seperti isu kemarau dan bahaya.

Tatkala
Dia bersemayam di Aliyyin, dewa-dewi dan para malaikat memerintah dari langit
(As-Samawat). Mitologi Arab turut menyatakan Allah mempunyai hubungan istimewa
dengan golongan jin di mana mereka merupakan dewa yang memerintah padang pasir
dan tempat tandus. Mengikut teori politeisme masyarakat Arab, Allah dianggap
terlalu berkuasa untuk menunjukkan minat terhadap manusia. Justeru, sembahan
kemudiannya ditujukan kepada anak-anaknya iaitu dewa-dewi yang campur tangan
bagi pihak-Nya.

Walaupun
kebanyakan orang Arab ketika itu merupakan penyembah berhala, masih ada yang
menyembah Allah secara terus iaitu golongan Hanif (golongan yang mengikut
ajaran Nabi Ibrahim a.s) seperti bapa Said bin Zaid, Zaid bin Amru bin Nafil.
Dan bagi yang mengikuti sirah perjuangan Nabi s.a.w, pasti perasan setiap kali
mereka bersumpah termasuk kelompok yang memusuhi baginda seperti Abu Lahab,
Utbah bin Rabiah dan Abu Jahal, mereka memulakannya dengan menyebut nama Allah.

Dewa
Hubal: dewa pahlawan dan peperangan, kekayaan dan hujan serta menjadi sembahan
utama Bani Khuzaah, Kinanah dan Quraisy. Suami kepada dewi Uzza, anak kepada
dewi Manat dan abang kepada dewa bulan Wadd serta penaung kepada kota Makkah.
Namanya diseru oleh tentera-tentera Quraisy semasa peperangan bagi memohon
perlindungan dan keberanian dalam memerangi pihak musuh. Selain diseru untuk
memohon kemenangan di medan perang dan kejayaan dalam perniagaan, Hubal turut
menjadi rujukan bila mana mereka membuat tilikan dalam bentuk cabutan anak
panah sebelum diikuti dengan korban kebiasaannya ialah 100 ekor unta.

Orang
Quraisy amat menyanjung berhala ini sehinggakan apabila salah satu daripada
tangan berhala itu putus, artisan-artisan diupah untuk menghasilkan tangan baru
yang diperbuat daripada emas sebagai ganti. Selain popular di Hijaz, aktiviti
penyembahan Hubal turut berlaku di utara Semenanjung Tanah Arab dan selatan
Jordan terutama membabitkan kelompok Nabatean. Kelompok itu memanggil Hubal
dengan nama Hblw (Hubaluw) yang bermaksud asap atau semangat. Hubal kemudiannya
dimusnahkan bersama 360 berhala semasa Fathul Makkah.

Dewa Manaf: dewa gunung dan lembah masyarakat Arab yang menjadi sembahan masyarakat Quraisy dan Bani Hudail. Namanya bermaksud ketinggian kerana ia melambangkan dewa-dewi yang memerintah kawasan gunung-ganang, bukit-bukau dan lembah-lembah sekitar Makkah. Kawasan-kawasan ini dianggap suci bagi penyembah berhala termasuk mempersembahkan korban di tempat-tempat tinggi.

Sebelum kedatangan Islam, penyembah-penyembah Manaf berkumpul sekitar patung dewa berkenaan tetapi wanita haid tidak dibenarkan menghampirinya. Manaf merupakan dewa penting bagi tokoh-tokoh besar Quraisy termasuk moyang Rasulullah s.a.w, Qusay bin Kilab. Menjelang abad kelima dan abad keenam Masihi, ia tidak lagi menjadi patung sembahan utama tetapi masih menjadi rujukan dalam soal ramalan. Penyembah Manaf turut dikesan sejauh Palmyra dengan dewa itu dipanggil Zeus-Manaphis dan nama lain Amat-Manaf.

Dewi
Manat: dewi kematian dan takdir orang Arab. Ia diwakili oleh sebuah patung
besar yang diperbuat daripada batu marmar hitam dan ditempatkan di Kuil
Mushallal di pesisir Wadi Qudayd, tidak jauh dari kota Yathrib (kini Madinah).
Manat merupakan sembahan utama suku Aus dan Khazraj sebelum kedatangan Islam.
Berikutan popularitinya, ia juga menjadi sembahan kaum Quraisy, Bani Hudail dan
Bani Tamim serta menjadi sanjungan kerajaan Nabatean. Manat dianggap dewi kedua
paling tua dalam kalangan dewa-dewi selepas Allah s.w.t dan merupakan isteri
kepada dewi kilat, Quzah.

Orang
Arab amat takut dengan Manat dan barangsiapa yang cuba mencabar kekuasaannya
akan mengalami perubahan nasib malang. Justeru, sesiapa yang bersumpah di atas
namanya dianggap orang yang ikhlas dan suci hatinya. Sebarang urusan haji dan
umrah dianggap tidak selesai melainkan selepas puak Aus dan Khazraj mengunjungi
Kuil Mushallal dan mencukur rambut mereka. Semasa operasi Fathul Makkah, Kuil
Mushallal turut menerima nasib sama iaitu dimusnahkan bersama 360 berhala lain.

Selepas
kuil tersebut dimusnahkan, pasukan pemusnah diketuai Ali bin Abi Talib r.a
menemui sebuah peti yang mengandungi pelbagai barang berharga termasuk pedang
Mikhdam dan Rasub. Semua barang rampasan ini kemudiannya dibawa kepada
pengetahuan Rasulullah s.a.w. Bukan satu rahsia kuil-kuil menyimpan barangan
berharga yang dijadikan sebagai persembahan kepada berhala-berhala dan disimpan
di tempat selama.

Dewa Quzah: dewa awan, kilat dan ribut yang menjadi sembahan suku Khuzaah dan orang Quraisy dengan kuilnya terletak di Muzdalifah, tidak jauh dari Makkah. Dalam mitologi Arab, Quzah ialah seorang pemanah gergasi yang tinggal di awan dan memanah kilat terhadap syaitan-syaitan dengan busurnya.

Setiap kali bunyi guruh kedengaran, itu dianggap sebagai laungan perangnya dan menakutkan semangat penyakit dan malang. Pelangi menurut penyembah berhala ialah tangga-tangga ke syurga dengan Quzah sebagai penjaganya. Di bahagian utara Semenanjung Tanah Arab, Quzah merupakan suami kepada dewi Manat. Semasa Ramadan sebelum kedatangan Islam, pesta meraikan Quzah dibuat di Muzdalifah bukan sahaja untuk memohon kedatangan hujan tetapi juga sebagai manifestasi sembahan mereka terhadap Quzah.

Isaf
dan Nailah: dua dewa dan dewi air Makkah yang juga penjaga telaga Zamzam. Dua patung
ini diletakkan di atas bukit Safa dan Marwah berhampiran Kaabah. Golongan
penyembah berhala dari Bani Khuzaah dan Quraisy menyembah mereka dari jauh
tetapi tidak menyentuh dua patung ini kerana terlalu suci di mata mereka. Semasa
musim haji, jemaah akan mengadakan saie antara Safa dan Marwah membabitkan dua
patung ini. Isaf digelar Mu’tim at-Tair atau Pemberi Makan Burung-Burung kerana
persembahan Isaf iaitu kurma dimakan oleh burung-burung. Bagi penyembah
berhala, ini bermakna persembahan mereka itu diterima.

Berdasarkan
legenda, orang yang bertanggungjawab memperkenalkan Isaf dan Nailah ialah
seorang pembesar Bani Khuzaah bernama Amru bin Luhayy. Namun berdasarkan
catatan sejarawan seperti al-Azraqi dan Ibnu al-Kalbi, Isaf dan Nailah ialah
kisah sepasang kekasih yang pergi menunaikan haji dan umrah. Selepas melihat
keadaan mengizinkan, pasangan kekasih ini kemudiannya memasuki Kaabah dan
mengadakan perzinaan di dalamnya.

Tindakan
tersebut mendapat kemurkaan Allah s.w.t yang mengakibatkan kedua-duanya
bertukar menjadi batu. Peristiwa ini berlaku semasa era pemerintahan Makkah
yang ketika itu ditadbir oleh Bani Jurhum. Tidak lama selepas itu, Bani Jurhum
memindahkan dua patung itu ke Safa dan Marwah sebagai tanda amaran kepada
sesiapa yang cuba melakukan perkara mungkar di Tanah Haram. Tetapi selepas
beberapa generasi, dua patung ini disembah sebagai dewa-dewi. Kedua-dua patung
ini musnah dalam operasi pembersihan berhala pasca-Fathul Makkah pada tahun 630
Masihi.

RUJUKAN:

Yunajjam,
Amr-Athtar. (2011). Mythology and religion of pre-Islamic Arabia: Deities,
Spirits, Figures and Locations. Wathanism. http://wathanism.blogspot.com/2011/11/deities-beings-and-figures-in-arabian.html


Viking: Pahlawan-Pahlawan Dari Scandinavia

Zaman Viking bermula pada tahun 793 Masihi. Zaman ini dipicu oleh serangan yang dilakukan ke atas biara di Lindisfarne yang terletak di timur laut England. Lanun-lanun Scandinavia yang menggegarkan dunia Kristian ini dianggap sebagai kemurkaan Tuhan atas dosa-dosa yang dilakukan oleh penganut agama tersebut. Berasal dari Denmark, Norway dan Sweden, Viking yang turut dikenali sebagai pagan dan orang Norse (orang utara) ini bergiat di pelbagai kawasan di benua Eropah.

2 tahun selepas kejadian serangan ke atas Lindisfarne, Viking menyerang biara-biara di pesisiran timur laut Ireland sekaligus menguasai kawasan tersebut. Beberapa bandar pelabuhan dibina oleh mereka termasuklah Dublin. Di Scotland pula, Viking meraih kuasa di kawasan utara meliputi pulau-pulau seperti Shetland, Orkneys dan Hebrides serta beberapa kawasan lain. Kegiatan Viking di England mencapai masa perdananya pada pertengahan abad ke-9. Dengan kepimpinan dua orang lagendanya iaitu Halfdan dan Ivar the Boneless, mereka menjatuhkan satu demi satu kerajaan di England. Hanya Wessex yang diperintah oleh Alfred sahaja mampu bertahan. Raja Inggeris itu kemudian dikenali sebagai Alfred the Great selepas menewaskan Viking yang berada di bawah kepimpinan Guthrum pada tahun 870-an. Guthrum dan 30 orang pegawainya kemudian dibaptis menjadi Kristian.

Di tanah besar Eropah, biara Philibert menjadi mangsa pertama serangan Viking seawal tahun 799 Masihi. Keadaan politik kerajaan Frankia (kini Perancis dan Jerman) yang berpecah-belah pula memberikan peluang kepada Viking untuk meluaskan lagi aktivitinya di tanah besar Eropah. Setelah itu, mereka menyerang kawasan pesisiran Perancis seperti Nantes sebelum menyerang kawasan yang lebih ke dalam seperti Paris, Limoges, Orleans, Tours dan Nimes.

Kawasan Ukraine dan Russia moden turut ditembusi oleh Viking pada abad ke-9, meliputi kawasan seperti Novgorod dan Kiev. Viking turut menyerang Seville dan Pisa namun terpaksa berhadapan dengan kekuatan Arab di bawah kekhalifahan Bani Umayyah. Pada tahun 911, raja Frankish mengurniakan Rouen dan wilayah sekitarnya kepada ketua Viking yang bernama Rollo dengan syarat Rollo tidak memberi laluan kepada penceroboh-penceroboh lain untuk memasuki Seine. Wilayah utara Perancis itu kini dikenali sebagai Normandy atau tanah orang utara (Northmen).

Viking turut terkenal kerana membuka koloni di pelbagai kawasan. Selain kawasan-kawasan yang telah disebutkan di atas, Viking juga membuka penempatan di Iceland pada abad ke-9. Menjelang lewat abad ke-10 pula, Erik the Red dan Viking-Viking lain berlayar ke Greenland. Legasi kejayaan pengembara lagenda Norse itu diteruskan oleh anaknya iaitu Leif Erikson. Pada tahun 1002, beliau berlayar ke pesisiran Amerika Utara dan menghuni sebuah kawasan yang dinamakan oleh beliau sendiri sebagai Vinland.
Hasil pertemuan ahli arkeologi yang bernama Anne Stine pada awal 1960-an mendapati Vinland dipercayai terletak di L’Anse aux Meadows di Newfoundland, Canada.

Sekiranya hikayat ini dapat dibuktikan tidak hanya hidup dalam saga-saga masyarakat Iceland, para sejarawan mengatakan bahawa Viking merupakan orang Eropah pertama yang berlayar dan menghuni Amerika Utara 500 tahun lebih awal berbanding Christopher Columbus. Apapun, bukti kewujudan Viking di Dunia Baru sangat sedikit dan mereka tidak menghuni kawasan itu secara tetap. Tidak seperti pada era Columbus, penempatan Viking di benua Amerika tidak dapat dilanjutkan oleh generasi mendatang memandangkan dalam beberapa dekad kemudian, era Viking menemui pengakhiran.

Seperti pahlawan-pahlawan Elbaf yang digeruni oleh masyarakat dunia One Piece akhirnya ditumbangkan seperti yang diceritakan pada masa silam Big Mom, Viking si inspirasinya turut menuju pengakhiran selepas menempa sejarah selama 3 abad. Peristiwa yang berlaku pada tahun 1066 yang melibatkan kekalahan Harald Hardrada dalam pertempuran yang berlangsung di Stamford Bridge menjadi tanda berakhirnya Zaman Viking. Pada masa itu, hampir seluruh penduduk Scandinavia telah memeluk agama Kristian. Hal ini menjadi salah satu faktor utama yang menyumbang kepada berakhirnya zaman lanun itu.


Sisa Tulang WWII Ditemui Di Atas Tapak Tentera US Di Okinawa

Semasa artikel ini ditulis, kerja-kerja pengambilan tanah untuk pangkalan baru ten.te.ra Amerika Syarikat di Okinawa, Jepun giat dijalankan. Tetapi kerja sebegini sudah menimbulkan kemarahan penduduk tempatan kerana tanah tersebut mengandungi sisa tu.la.ng ten.te.ra Jepun dan Amerika Syarikat serta orang awam yang terbu.n.uh semasa Perte.mp.uran Okinawa yang berlangsung dari April hingga Jun 1945.

Menurut Takamatsu Gushiken, ketua Gamafuya (penggali gua), tanah yang diambil dari dua lokasi di selatan Okinawa dipercayai mengandungi fragmen tu.la.ng ten.te.ra dan orang awam yang terbu.n.uh dalam lokasi pertem.pu.ran paling sengit semasa operasi di Okinawa. Dia sudah menemui 300 set rangka dalam tempoh 40 tahun termasuk rangka milik beberapa ten.te.ra AS.

Perkara ini cuba dibangkitkannya dengan Kementerian Pertahanan Jepun tetapi tidak dilayan oleh pihak kerajaan. Gushiken menyifatkan sekiranya kerja ini diteruskan walaupun sudah mengetahui kandungan tanah tersebut, ia dianggap satu pengkhianatan kepada mereka yang telah tiada. Tambahnya lagi, penggali-penggali sukarelawan menemui fragmen gigi dan tu.la.ng di kawasan berkenaan dipercayai milik warga emas Okinawa yang terbu.n.uh dalam tempoh tersebut.

Bagaimanapun, sebarang usaha penggalian tidak dapat dilaksanakan kerana ia kini dikawal oleh pihak berkuasa. Kebanyakan yang ma.ti semasa Pertem.pu.ran Okinawa meletus ma.ti di medan pe.ra.ng tetapi ada juga yang memilih mengambil nyawa mereka sendiri secara beramai-ramai. Mereka memilih sama ada terjun dari kawasan tebing tinggi atau mele.tu.pkan diri secara berkumpulan dengan gr.en.ad. Mengikut data rasmi kerajaan Okinawa, terdapat 2,800 individu yang masih tertanam sekitar pulau itu.

Berdasarkan rancangan pihak kerajaan, sebuah pangkalan ten.te.ra AS baru akan dibina di Henoko yang terletak di timur laut Okinawa. Tanah-tanah yang sedang diambil ini dirancang agar menjadi sebahagian daripada kawasan tebus guna tanah untuk membina landasan pesisir laut pangkalan baru itu. Bagaimanapun, permit baru terpaksa dipohon Tokyo pada awal bulan ini selepas pemeriksa mendapati kawasan tambak untuk landasan berkenaan perlu diperkukuhkan sebelum sebarang pembinaan diteruskan.

Menteri Pertahanan Jepun, Nobuo Kishi memberi jaminan sekiranya sisa tu.la.ng dijumpai semasa kerja-kerja pengambilan tanah dilakukan, ia akan diberi penghormatan sewajarnya. Bagaimanapun, Gushiken tidak mempercayai jaminan Kishi. Ketua sukarelawan penggali itu menambah sisa tu.la.ng sukar ditemui semasa pemeriksaan visual dan kebanyakannya sudah menjadi sebahagian daripada tanah bahagian selatan Okinawa.

Projek pangkalan ten.te.ra AS di Henoko ini sememangnya mendapat tentangan daripada penduduk Okinawa atas pelbagai sebab. Pertama, ia akan merosakkan keindahan alam sekitar terutama kawasan pesisir laut Henoko itu sendiri. Kedua, ia sama sekali langsung tidak mengurangkan kehadiran ten.te.ra AS di Okinawa yang menjadi sebahagian daripada tuntutan mereka kepada kerajaan pusat.

Menerusi isu sisa tu.la.ng ini juga, ia turut mengundang persoalan sama ada Jepun akan mematuhi akta mereka sendiri atau tidak. Mengikut undang-undang yang diluluskan pada 2016, kerajaan wajib mengumpul sisa tu.la.ng milik ten.te.ra dan orang awam di teater Pasifik mereka semasa Pe.ra.ng Dunia Kedua (WWII) dan mengembalikannya kepada waris-waris keluarga mereka.

Bagi Gabenor Okinawa, Denny Tamaki, perkara ini bukan isu remeh-temeh. Selepas melawat tapak tanah yang dicadangkan untuk kegunaan tebus tanah itu, beliau memberitahu akhbar Mainichi Shimbun kerja ini harus dihentikan serta-merta. Jika tidak, ia dianggap satu pengkhianatan kepada penduduk Okinawa dan waris-waris yang terkesan dengan Pertem.pu.ran Okinawa.

RUJUKAN:

McCurry, J. (2021). Soil to build new US airbase on Okinawa ‘contains remains of w.a.r de.ad’. The Guardian.


Apa Sebenarnya Yang Berlaku Di Afghanistan?

Selepas 20 tahun, Taliban kembali menguasai Afghanistan. Benda ini dah dijangka sejak Biden mengumumkan pengunduran tentera US pada Mei. Kenapa Taliban ini kental sangat? Sebab Taliban masih disokong oleh sebahagian besar masyarakat Afghanistan.

Nak faham fenomena Taliban, kena faham demografi Afghanistan.

Afghanistan adalah negara berbilang kaum. Kaum terbesar iaitu Pashtun mewakili 42% populasi, diikuti oleh Tajik (27%), Hazara (9%), Uzbek (9%), Turkmen (3%) dan lain-lain.

Di Pakistan pun ada ramai Pashtun (15% populasi). Macam Malala Yousafzai tu adalah Pashtun. PM Pakistan sekarang, Imran Khan juga seorang Pashtun.

Pashtun boleh dibahagikan kepada 5 kabilah (“tribal confederation”) utama: Ghilzai, Durrani, Karlanri, Sarbani, Gharghashti. Di bawah setiap kabilah ni ada banyak suku. Macam Presiden Ashraf Ghani tu dari suku Ahmadzai bawah Ghilzai.

Pashtun memegang tampuk politik sejak penubuhan negara Afghanistan. Suku Abdali (nama lama Durrani) mengasaskan Dinasti Durrani, kemudian digantikan oleh Dinasti Barakzai. Raja Barakzai terakhir, Zahir Shah digulingkan oleh sepupunya Daoud Khan pada tahun 1973.

Daoud Khan mendirikan Republik Afghanistan. Tak lama kemudian, dia digulingkan dan dib.u.nuh oleh komunis pada 1978. Komunis kemudian bergaduh sesama sendiri, memberi Soviet (Rusia) peluang untuk memasuki Afghanistan pada tahun 1979.

Kaum-kaum di Afghanistan masing2 melancarkan jihad menentang Soviet. Kebanyakan Pashtun berjuang di bawah kumpulan Hezb-i Islami, Tajik bawah Jamiat-e Islami. Hazara, Uzbek, Turkmen pun ada kumpulan sendiri. Walaupun semua dikenali sebagai “mujahideen”, bukan semua sehaluan.

Selepas Soviet berundur daripada Afghanistan pada 1989, golongan mujahideen ini meneruskan p.erang terhadap kerajaan komunis. Kerajaan komunis tumbang pada 1992, digantikan dengan Negara Islam Afghanistan.

Burhanuddin Rabbani (seorang Tajik) daripada Jamiat-e Islami menjadi presiden, menimbulkan ketidakpuashatian Pashtun terutamanya Gulbuddin Hekmatyar dari Hezb-i Islami. Pe.rang saudara meletus.

Kegagalan Hekmatyar untuk merampas kuasa menyebabkan Pashtun mengalih sokongan kepada kumpulan Taliban yang diasaskan oleh Mullah Omar.

Ahli kumpulan Taliban kebanyakannya adalah lepasan sekolah Darul Uloom Haqqania di Pakistan yang mengikut aliran Deobandi (“Taliban” bermaksud murid) yang sangat strict dalam tafsiran dan amalan agama (Barat panggil “fundamentalist”).

Orang Pashtun luar bandar yang lebih konservatif tertarik dengan Taliban, terutamanya Ghilzai yang merupakan kabilah terbesar. Antara “sumbangan” Taliban ialah pembersihan amalan “bacha bazi” (budak lelaki dijadikan penari dan hamba nafsu golongan warlord).

Dengan itu, Taliban dengan pantas menawan 90% wilayah Afghanistan dan menawan Kabul pada 1996. Ada juga yang melihat sokongan Pakistan sebagai faktor kejayaan Taliban.

Cuma bagi kaum bukan Pashtun, Taliban terlampau konservatif. Wanita dilarang bersekolah dan bersosial. Muzik dan hiburan juga diharamkan. Taliban juga memusuhi Hazara yang berhaluan Syiah dan melakukan pembantaian besar-besaran ke atas Hazara.

Jadi Tajik, Hazara dan Uzbek menubuhkan kerajaan Northern Alliance, disokong oleh Pashtun bandar yang lebih liberal dan progresif (kebanyakannya dari kabilah Durrani, macam Hamid Karzai).

Kerajaan Northern Alliance ini diiktiraf oleh majoriti negara. Taliban hanya diiktiraf 3 negara iaitu Pakistan, Saudi dan UAE.

Pada 2001, US meny.er.ang Taliban atas alasan melindungi Al-Qaeda (Osama kenal Mullah Omar semasa jihad melawan Soviet). Selepas Taliban jatuh, Northern Alliance mendirikan kerajaan di Kabul.

Hamid Karzai menjadi presiden pertama “Afghanistan Baharu”. Mullah Omar dan saki-baki Taliban melarikan diri dan berlindung di kawasan Pashtun di sempadan Afghanistan-Pakistan, tunggu masa untuk bangkit balik.

Pashtun tak begitu senang dengan kerajaan baharu. Walaupun Karzai adalah Pashtun, jawatan naib presiden pertama & kedua dipegang Tajik & Hazara. Banyak reform berkaitan hak wanita dianggap bertentangan dengan nilai Pashtun, dan dilakukan oleh kerajaan “boneka” penceroboh luar.

Jadi kerajaan Karzai tidak mempunyai keabsahan di mata kebanyakan Pashtun.

Bermula 2006, Taliban kembali aktif (media panggil “neo-Taliban”). Ancaman neo-Taliban membuat Obama decide untuk menamatkan Pe.rang Iraq seawal 2011 dan fokus untuk memerangi Taliban dan Al-Qaeda.

Mula-mula strategi Obama nampak hasil. Tapi kebangkitan ISIS di Iraq pada tahun 2014 memaksa US divert sumber dan tenaganya. Taliban mengambil kesempatan untuk regroup.

Malah Taliban juga rekrut kaum bukan Taliban (termasuk Tajik dan Hazara) yang kurang berpuas hati dengan kerajaan Karzai/Ghani yang korup dan imcompetent.

Kemudian, datang pula Trump, yang menentang campur tangan US di Afghanistan. Trump memulakan pelan pengunduran tentera US, diteruskan oleh Biden. Tindakan US ini menjatuhkan morale kerajaan Afghanistan dan menaikkan morale Taliban, membawa kepada kemenangan demi kemenangan.

Taliban hari pun ini pun ada beza sikit dengan Taliban yang dulu. Mengambil pengajaran lepas, Taliban sedar dasar isolasionis semasa 1996-2001 menjadi punca kejatuhannya dulu.

Jadi sekarang Taliban rajin nak berbaik-baik dengan China, dengan UK, dengan Iran, demi menunjukkan bahawa diorang juga bersifat diplomatik, bertamadun dan pragmatik, supaya kerajaan Taliban diiktiraf oleh lebih banyak negara.

Dan itu mungkin akan sedikit sebanyak mempengaruhi Taliban untuk bersifat lebih terbuka (terutamanya berkaitan isu hak wanita), walaupun terasnya masih Pashtun-Deobandi yang ultra-konservatif.


Damsyik, Kota Yang Menjadi Rebutan Sejak Zaman Purba

Damsyik, yang terletak di barat daya Syria merupakan salah sebuah bandar di dunia yang paling lama diduduki manusia. Bandar ini terletak di oasis padang pasir, tepatnya di anak-anak bukit kawasan timur banjaran Anti-Lebanon. Selain itu, bandar Damsyik juga terletak hanya kira-kira 80km (49.7 batu) arah timur dari pantai timur Mediterranean. Kawasan ini dipercayai telah pun dihuni seawal milenium ke-7 Sebelum Masehi, walaupun penubuhan kota Damsyik berlaku pada suatu masa sekitar milenium ke-3SM.SEBUTAN-SEBUTAN AWAL TENTANG DAMSYIKSejak ribuan tahun, Damsyik sentiasa menjadi rebutan dan dikuasai oleh pelbagai tamadun. Antaranya seperti tamadun Aramaean, Assyria, Achaemenid, Yunani, Nabatea, Rom, Umayyah, Mongol, Turk dan juga Perancis. Kebanyakan tamadun ini meninggalkan monumen-monumen yang masih boleh disaksikan sehingga ke hari ini.Salah satu sebutan terawal yang memerihalkan bandar ini boleh didapati pada tablet atau inskripsi-inskripsi Ebla. Sejarahwan berpendapat bahawa kaum Amorites yang hidup pada kurun ke-18SM merujuk Damsyik sebagai Dimaski. Sebutan lain bagi kota itu turut ditemui di dalam Batu-Batu Bersurat Amarna di mana ia dipanggil sebagai Dimashqa. Nama Inggeris yang digunapakai pada hari ini iaitu Damascus pula diperkirakan mengambil sumber daripada sebutan versi Yunani.

Di antara kesemua monumen-monumen bersejarah yang wujud di Damsyik pada hari ini, antara yang paling menonjol adalah tinggalan daripada zaman Islam yang merupakan salah satu fasa paling terkemudian bagi kota Damsyik. Zaman ini bermula pada tahun 635M, tiga tahun selepas kewafatan baginda Nabi Muhammad di mana pada waktu itu, Damsyik mula dikuasai oleh umat Islam. Damsyik kemudiannya meraih kegemilangan yang lebih tinggi pada tahun 661M apabila ia dijadikan sebagai ibu kota bagi pemerintahan Dinasti Umayyah yang baru sahaja ditubuhkan.

MONUMEN-MONUMEN BERSEJARAH DI DAMSYIKSalah sebuah monumen bersejarah yang ditinggalkan oleh dinasti berkenaan adalah Masjid Jamek Umayyah, yang juga dikenali sebagai Masjid Jamek Damsyik. Masjid ini merupakan salah sebuah masjid paling besar di dunia. Di samping itu, masjid tersebut juga merupakan salah sebuah tapak penunaian solat yang paling tua buat umat Islam. Sebelum terbinanya masjid ini, kawasan tersebut merupakan tapak kepada sebuah gereja Kristian yang didedikasikan kepada St. John the Baptist (Nabi Yahya dalam agama Islam). Hubungan antara tapak binaan dan insan keramatKristian itu dikekalkan oleh Umayyah, menerusi sebuah makam yang terletak di dalam masjid yang dikatakan menyimpan kepala mulia milik insan tersebut.

Walau bagaimanapun, gereja Kristian tersebut bukanlah binaan keramat pertama yang didirikan di tapak berkenaan. Sebenarnya, gereja itu sendiri diubah daripada sebuah kuil Rom yang didedikasikan kepada Dewa Jupiter. Kuil berkenaan didirikan semasa pemerintahan Maharaja Rom yang bernama Theodosius I. Kesan runtuhan gerbang barat kuil Rom itu masih dapat dilihat sehingga ke hari ini. Pun begitu, ia bukanlah satu-satunya kesan tinggalan dari zaman Rom. Antara tinggalan kurang-tampak lain yang diwariskan oleh tamadun Rom di bandar Dmasyik adalah pelan bandar.Ketika bahagian barat Syria dikuasai oleh Rom hasil daripada usaha penaklukan yang dilakukan oleh Pompey, bandar Damsyik direka semula secara keseluruhan mengikut pelan binaan piawai bagi bandar-bandar Rom. Hal ini boleh dikesan pada Bandar Lama Damsyik yang pelan binaannya masih mengekalkan bentuk segi empat tepat. Begitu juga dengan Decumanus (paksi atau menara timur-barat) dan juga Cardo (paksi atau menara utara-selatan). Ciri-ciri sebegini dianggap sebagai elemen utama bagi mana-mana bandar yang berada di bawah kekuasaan Rom.

KRISIS BESAR MELANDA DAMSYIKWalaupun bukti-bukti sejarah berbentuk fizikal terawal yang ada pada bandar Damsyik berasal dari zaman Rom, bandar berkenaan dipercayai pernah dihuni oleh bangsa Yunani. Bandar ini dikuasai daripada Achaemenid oleh Alexander the Great. Selepas kemangkatan penakluk agung itu pada tahun 323SM, Damsyik menjadi titik konflik di antara Dinasti Seleucid dan Dinasti Ptolemy, yang kedua-duanya merupakan pengganti Alexander.Walaupun bandar ini seringkali bertukar tangan di antara kedua-dua kuasa besar ini, kebudayaan Hellenistik masih kekal diamalkan oleh masyarakat tempatan. Pada tahun 85SM, tiba pula giliran tamadun Nabatea untuk mengambil alih kepemimpinan ke atas Damsyik sekaligus pengaruh Yunani pun berkurangan dengan pantas. Sejarahwan berpendapat bahawa terdapat sejumlah ketamadunan yang berkemungkinan pernah menduduki kawasan Damsyik sebelum zaman Achaemenid, antaranya seperti Empayar Neo-Babylonia di bawah pemerintahan Nebuchadnezzar, tamadun Assyria, dan juga Kerajaan Israel di bawah pemerintahan Raja Daud (King David).

Kini, bandar Damsyik mungkin menghadapi salah satu krisis paling besar sepanjang sejarah penubuhannya. Perang saudara di Syria yang terus berkecamuk bukan hanya memberi kesan kepada masyarakat setempat, tetapi juga mengancam keselamatan monumen-monumen bersejarahnya. Seperti kebanyakan tapak-tapak purba di Syria yang lain, Damsyik juga menghadapi ancaman bahaya di masa kini.Pada tahun 2013, UNESCO meletakkan Damsyik ke dalam Senarai Warisan Dunia Yang Diancam Bahaya. Diharapkan supaya kesemua monumen bersejarah yang berada di Damsyik dapat kekal terpelihara dan selamat dalam menghadapi krisis berkenaan – terus berdiri kukuh sebagai bukti kepada kekayaan sejarah bandar berkenaan.DITERJEMAH DAN DIOLAH DARI:Wu Mingren. (13 Januari 2016). Damascus: The Ancient City that was Fought Over by Numerous Civilizations is Facing its Biggest Crisis Today. Ancient Origins. https://www.ancient-origins.net/ancient-places-asia/damascus-ancient-city-was-fought-over-numerous-civilizations-facing-its-biggest-020698


Kaum Parsi (678 SM – 651 M): Pembina Empayar Terbesar Dan Kerajaan Dunia Pertama

Kita
mengenali Iran sebagai sebuah negara Islam kerana sejarahnya di mana tanah Asia
Barat ini pernah dimiliki oleh empayar-empayar Islam terdahulu, kemudian
menjadi negara republic setelah berhadapan pelbagai perang seperti Perang Dunia
I serta revolusi yang popular pada tahun 1979 yang dikenali sebagai Islamic
Revolution. Namun tahukah anda, Iran pernah menjadi sebuah empayar purba yang
agung sebelum menjadi  tarikan para
khalifah Islam?

Pada tahun 2000
SM,  kaum Iran Purba iaitu orang
Indo-European yang bertutur dalam bahasa Iran datang ke tanah yang kita panggil
sebagai Iran dari padang rumput Eurasia. Mereka menjarah perkampungan penduduk
asal dan mula menyebarkan populasi ke seluruh kawasan yang dipanggil sebagai
Greater Iran (merangkumi kawasan Kaukasus, Asia Barat, Asia Tengah, dan
sebahagian Asia Selatan). Maka, tanah Iran didominasi oleh puak Medes, Parsi,
dan Parthia.

Dari akhir
abad ke-10 hingga akhir abad ke-7 SM, puak-puak berbahasa Iran beserta kerajaan
yang mereka tubuhkan telah ditakluk oleh empayar Assyria yang lokasinya berada
di utara tanah Mesopotamia. Masuk ke zaman pemerintahan raja Cyaxares, iaitu
raja ketiga puak Medes yang mempunyai kekuatan tentera yang besar, menubuhkan
perikatan dengan raja Babylon iaitu Nabopolassar bersama puak Iran lain iaitu
Parsi, Scythia, dan Cimmerians, seterusnya menyerang empayar Assyria.

Perang
saudara yang berlaku di Assyria pada tahun 616 SM dan 605 SM telah membebaskan
orang-orang Iran dari genggaman Assyria selama 3 abad. Penyatuan puak Medes
sejak dari pemerintahan raja pertama iaitu Deioces pada 728 SM membawa kepada
penubuhan empayar Medes di mana pada tahun 612 SM, raja puak Medes menguasai
seluruh Iran dan timur Anatolia (Turki).

Pada 505 SM,
Cyrus the Great iaitu anak lelaki Mandane (puteri puak Medes) dan Cambyses I
(raja kota Anshan) menggulingkan empayar Medes dan menubuhkan kerajaan baru
iaitu empayar Achaemenid dengan menyatukan negara-kota lain. Tindakan Cyrus ini
yang dipanggil sebagai Persian Revolt kerana wilayah Persis yang dimiliki oleh
puak Persia yang ingin membebaskan diri dari empayar Medes terutamanya
pemerintahan raja Astyages yang zalim. Pembebasan ini merebak ke wilayah lain
dan kemudian bersatu dengan Parsi bagi menggulingkan empayar Medes.

Selepas
penggulingan raja Astyages, Cyrus dan para pewarisnya meluaskan empayar dengan
menguasai kerajaan Lydia, Babylon, Mesir, sebahagian tanah Balkan dan Eropah
Timur, dan bahagian barat Sungai Indus. Tahun 539 SM adalah tahun yang
signifikan kerana Parsi telah berjaya mengalahkan tentera Babylon di
negara-kota Opis, seterusnya menumbangkan empayar Neo-Babylonia. Cyrus melawat
kota Babylon dan melantik dirinya sebagai raja monarki yang mengamalkan budaya
Mesopotamia. Dari situlah sistem politik Mesopotamia dipengaruhi dengan budaya
orang Parsi.

Di zaman pemerintahan Darius I dan Xerxes I, empayar Achaemenid merangkumi Iran, Azerbaijan, Armenia, Georgia, Turki, kawasan pinggir pantai Laut Hitam, timur laut Yunani dan selatan Bulgaria, utara Yunani iaitu kerajaan Macedonia, Iraq, Syria, Lubnan, Jordan, dan wilayah-wilayah Palestin. Empayar orang Parsi juga merangkumi kawasan tanah milik tamadun Mesir Purba hingga ke Libya, Kuwait, kawasan utara Arab Saudi. Tambahan juga Pakistan, Afghanistan, dan sebahagian Asia Tengah milik Achaemenid. Jajahan takluk yang begitu besar ini menjadikan empayar Achaemenid menjadi kerajaan dunia pertama yang mempunyai empayar terbesar dunia.

Dikatakan
pada 480 SM, sebanyak 50 juta orang tinggal di empayar Achaemenid. Ini
bermaksud empayar Achaemenid mempunyai 44% peratus dari populasi dunia, lebih
tinggi dari apa yang dimiliki oleh pempayar lain.

Orang Parsi
di zaman Achaemenid memberi sumbangan yang masih diamalkan sehingga kini iaitu
pembinaan lebuh raya yang dipanggil sebagai Royal Road dan sistem perkhidmatan
pos iaitu Chapar. Bahasa Aramaic Lama (Old Aramaic) menjadi bahasa linguistic
di seluruh wilayah Parsi. Empayar itu juga mempunyai kuasa pemusatan dan
pengurusan birokratik di bawah perintah seorang maharaja, kekuatan tentera yang
besar, dan menubuhkan sistem perkihdmatan awan.

Pada
pertengahab abad ke-5 SM, empayar Achaemenid semakin goyah bermula dari
pemberontakan penduduk Ionia yang meletuskan perang Greco-Persian. Peperangan
antara Yunani dan Parsi berakhir dengan Achaemenid melepaskan jajahan Balkan
dan Eropah Timur.

Pada 334 SM,
Alexander the Great menjarah empayar Achaemenid dan mengalahkan raja Parsi
terakhir, Darius III dalam Peperangan Issus. Selepas kemangkatan Alexander,
tanah Iran berada dalam kekuasaan empayar Seleucid yang mengamalkan budaya
Hellenistik. Pada pertengahan abad ke-2 SM, empayar Parthia ditubuhkan dan
menjadikan Iran sebagai pusat pemerintahan. Empayar Parthia kekal sebagai kerajaan
feudal yang diperintah oleh raja monarki selama 5 abad walaupun sentiasa
berkonflik dengan empayar Rom. Pada 224 M, empayar Sassanid atau Neo-Persia
menggantikan Parthia dan menjadi salah satu kuasa besar selain kerajaan
Byzantine selama 4 abad.

Empayar
Sassaind meneruskan legasi Achaemenid dan menempatkan ibu kota di Ctesiphon.
Sassanid juga meluaskan pengaruh budayanya hingga ke empayar Rom, Afrika,
China, dan India dengan memainkan peranan penting dalam seni zaman pertengahan
Eropah dan Asia.

Kebanyakkan
era dalam empayar Sassanid sentiasa dibayangi dengan peperangan antara Rom dan
Parsi yang berlangsung di sempadan Anatolia, barat Kaukasus, Mesopotamia, dan
Asia Barat selama lebih 700 tahun. Akhirnya persengketaan kedua-dua kuasa ini
berakhir dengan kedatangan para tentera Muslim. Maka berakhirnya kekuasaan
orang Parsi di Iran dengan menjadikannya sebahagian wilayah empayar khilafah
Umayyah.

RUJUKAN:

1. Abrahamian, Ervand (2008). A History of
Modern Iran. Cambridge University Press.

2. Afary, Janet; Peter William Avery; Khosrow
Mostofi. “Iran (Ethnic Groups)”. Encyclopædia Britannica. Retrieved 28
December 2018.

3. A. G. Sagona (2006). The
Heritage of Eastern Turkey: From Earliest Settlements to Islam. Macmillan Education AU. p. 91

4. Del
Guidice, Marguerite (August 2008). “Persia – Ancient soul of
Iran”. National Geographic Magazine.

5. Jakobsson, Jens (2004). “Seleucid Empire”. Iran Chamber Society. Archived from the original on 5 June 2011. Retrieved 28 December 2018.

6. “Largest empire by percentage of world population”. Guinness
World Records. Retrieved 28 December 2018.

7. Olmstead, Albert T. E. (1948). The History of
the Persian Empire: Achaemenid Period. Chicago: University of Chicago Press.

8. Schmitt,
Rüdiger. “Achaemenid dynasty”. Encyclopaedia Iranica.
vol. 3. Routledge & Kegan Paul. Archived from the original on 28 December 2018.


Kenapa Rakyat Jepun Pilih Hutan Aokigahara Untuk Bunuh Diri?

Purata mereka yang membunuh diri di sini mencecah lebih 100 orang setahun, angka yang hanya dapat ditandingi oleh Jambatan Gerbang Emas di San Francisco. Kenapa boleh jadi demikian? Apa istimewanya tempat ini? Kira-kira 1,100 dahulu, negara matahari terbit digegakgempitakan oleh letusan Gunung Berapi Fuji (paling terkini berlaku pada 1707 M). Laharnya tersebar jauh berbatu-batu. Sebahagiannya mengubah rupa bumi menjadi hutan belantara yang berkeluasan 13 batu persegi, dikenali sebagai Hutan Aokigahara. Hutan ini terletak di sebelah barat Gunung Fuji.

TETAPI nanti dulu, korang kalau peminat sejarah, budaya dan tamadun Jepun, kami nak cadangkan korang beli buku kami berkenaan TAMADUN JEPUN. Boleh beli di: http://bit.ly/3StwRwG

Sejak sekian lama, masyarakat tempatan melihat Hutan Aokigahara sebagai sebuah tempat yang keramat. Menurut legenda, ia kononnya menjadi persemayaman naga dan dewa-dewi air. Ini salah satu faktor Hutan Aokigahara lebih dikenali sebagai salah satu lokasi pilihan untuk bunuh diri. Sememangnya, rupa kejadian Hutan Aokigahara cukup indah – ia kaya dengan pepohonan yang besar lagi tinggi.

Akar-akarnya berselirat nan memikat. Batu-batuannya diselimuti lumut sambil gua-guanya pula mengujakan. Rata-rata mereka yang menjejakkan kaki ke Hutan Aokigahara cuma punyai dua maksud; sama ada mahu menamatkan riwayat hidup sendiri ataupun melihat bekas-bekas tinggalan mereka yang melakukan hal sedemikian.

Hutan Aokigahara, ia telah lama dikaitkan dengan legenda-legenda rakyat yang sedikit gelap. Sebahagiannya menyatakan yang hutan ini menjadi tempat pembuangan orang-orang tua. Amalan sebegini disebut sebagai ubasute, di mana warga ditinggalkan di tempat-tempat terpencil sehingga m.ti seorang diri – sama ada kebu.lur, dehidrasi, atau dimakan binatang buas.

Hutan ini kemudian semakin dipopularkan dalam pelbagai medium – novel, filem, dan drama televisyen. Kesemuanya mencirikan Aokigahara sebagai latar tempat berlakunya kejadian bunuh diri.

Pada tahun 1960 misalnya, sebuah novel berjudul Kuroi Jukai (Samudera Hutan Hitam) nukilan Seicho Matsumoto mengisahkan tentang pasangan kekasih yang membunuh diri di Aokigahara. Keadaan ini mengundang kesan yang menggusarkan; secara tidak langsung Aokigahara dipopularkan sebagai lokasi bunuh diri yang romantis. Hari ini, kehadiran media sosial bagaikan mencurah gasolin ke dalam api dan ibarat menabur garam pada luka.

Beberapa lepas misalnya, seorang Youtuber bernama Logan Paul mengunjungi Hutan Aokigahara sambil merakam dan memuat naik video yang memaparkan jasad mangsa bunuh diri yang baru sahaja terkujur kaku beberapa jam lalu.

Wajah mangsa memang dikaburkan. Namun, jasadnya terpampang jelas sekali gus menayangkan pada dunia sisi pilu Hutan Aokigahara.

Bagi mengurangkan angka bunuh diri di Aokigahara, banyak papan tanda digantungkan di laluan masuk. Antaranya memaparkan tulisan, “Ingatlah, nyawa anda adalah karunia indah yang dihadiahkan daripada ibu bapa anda”,“Mintalah bantuan polis sebelum anda putuskan untuk bunuh diri”.

Ramai juga sukarelawan pembanteras kejadian bunuh diri yang membuat rondaan di Hutan Aokigahara tanpa mengenal siang malam. Semuanya demi menyelamatkan walau satu nyawa sebelum terlambat. Pengusaha kedai dan penduduk setempat juga prihatin untuk tidak membiarkan mana-mana individu masuk ke dalam hutan berkenaan dengan membawa niat membunuh diri.

Kyochi Watanabe misalnya, tidak canggung memujuk mereka sepanjang lapan tahun berada di sana, yang adakalanya cukup dengan mainan muzik dari teratak kecilnya yang terletak di hujung hutan. Usaha sebegini mungkin kecil jika dilihat daripada sudut individu. Namun, siapa tahu keprihatinan dan kesedaran sebegini mampu mengalihkan tanggapan terhadap Hutan Aokigahara daripada lokasi bunuh diri nombor wahid kepada destinasi rekreasi yang menenangkan. “Nothing is too small to know, and nothing is too big to attempt.”

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF


Buku Agama Yang Ditulis Saintis Agung, Isaac Newton

Karya ini tidak pernah diterbitkan masa Newton masih hidup kerana ia akan mengancam nyawanya. Masa itu di England, sesiapa yang menentang Triniti akan menerima pelbagai jenis hukuman termasuk hukuman mati.

Tulisan ini hanya John Locke, seorang ahli falsafah, sahaja yang tahu kerana Newton menulis perkara ini dalam bentuk surat dan dihantarkan kepada Locke.

Karya ini diterbitkan setelah 27 tahun kematian Newton.

Dikatakan Newton lebih banyak menulis tentang agama dan teologi berbanding fizik. Beratus-ratus. Karya-karya agama dan teologi ini tak diterbitkan masa zamannya. sebab ancaman ke atas nyawa Newton sendiri.


Pengembaraan Dalai Lama Melarikan Diri Daripada China

Pada tarikh 17 Mac tahun 1959, Tenzin Gyatso, yang juga merupakan Dalai Lama ke-14, seorang tokoh utama serta ketua di dalam ajaran Buddhisme Vajrayana, (salah satu cabang utama agama Buddha) telah melarikan diri dari Tibet untuk ke India.

Pada tahun 1950, ribuan anggota tentera China telah merentasi sempadan, kemudiannya bertindak menawan Tibet. Tahun berikutnya, China memasukkan negara kecil itu di dalam kawasan pemerintahannya. Beijing menggelar tindakan ini sebagai “peaceful liberation”.

Menyedari akan kekuatan ketenteraan yang dimiliki oleh tentera China, kerajaan Tibet pada ketika itu diketuai oleh Dalai Lama yang masih remaja, telah menandatangani perjanjian untuk melindungi agama Buddha dan menghormati autonomi Tibet.

Rundingan serta penyelesaian secara aman ini telah dilakukan demi untuk mengelak dari berlakunya pertumpahan darah yang lebih besarWalaubagaimanapun beberapa tahun kemudian, gerakan pemberontakan mula muncul sebagai penentangan terhadap pemerintahan China.

Kemudian pada tarikh 10 Mac 1959, situasi semakin meruncing apabila ribuan warga Tibet telah bertindak membuat satu kepungan di sekeliling Istana Potala, iaitu kediaman Dalai Lama oleh kerana tersebarnya khabar angin bahawa kemungkinan ketua mereka itu bakal diculik atau dibunuh oleh pihak China. Kekacauan ini berlanjutan selama beberapa hari dan peristiwa ini kini dikenali sebagai “Kebangkitan Lhasa”.

Atas nasihat jemaah menteri yang takut akan keselamatan diri Dalai Lama yang pada ketika itu berumur 23 tahun, serta kemungkinan besar tindak balas dari pihak China, beliau bersama-sama kumpulan seramai 20 orang bawahan, melarikan diri dari Lhasa pada tarikh 17 Mac.

Semasa melarikan diri dari Istana Potala, Dalai Lama menyamar dengan berpakaian seperti anggota tentera. Namun ada sumber mengatakan bahawa beliau menyamar sebagai seorang pengangkat barang. Kumpulan kecil itu dengan mudah menyusup keluar di celah-celah ribuan warga Tibet yang sedang berkumpul di luar istana.

Rombongan itu kemudiannya memulakan pengembaraan mereka yang mengambil masa selama 15 hari. Dengan hanya berjalan kaki dan menaiki kuda, rombongan mereka bergerak pada waktu malam sahaja untuk mengelak dari dikesan oleh tentera China. Mereka merentas kawasan pergunungan Himalaya untuk ke Dharamshala, India, tempat di mana rombongan Dalai Lama itu telah ditawarkan perlindungan.

Oleh kerana tiada sebarang khabar berita yang telah didapatkan daripada rombongan kecil itu setelah memulakan perjalanan mereka, warga Tibet serta pengikut Dalai Lama mula berasa risau akan keselamatan ketua politik dan kerohanian mereka. Dan mereka mula beranggapan bahawa rombongan itu telahpun tumpas berikutan laluan pergunungan yang mencabar dengan suhu yang sangat sejuk.

Namun pada tarikh 30 Mac, rombongan Dalai Lama itu dikhabarkan telah tiba ke destinasi dengan selamat dan berjaya merentasi sempadan memasuki India. Mendengar khabar gembira ini, seramai 80,000 warga Tibet telah bertindak mengikuti jejak langkah Dalai Lama untuk ke India, seterusnya menetap di Dharamshala.

Dharamshala kemudiannya dikenali dengan panggilan ‘Little Lhasa’. Tempat ini secara tidak rasmi menjadi sebuah ‘negara’ bagi kerajaan buangan Tibet yang dipimpin oleh Dalai Lama.

Sehingga ke hari ini, Tibet masih lagi berada di bawah kawalan dan pemerintahan kerajaan China. Walaubagaimanapun, Tenzin Gyatso, Dalai Lama ke-14, berterusan mencari jalan rundingan kepada sebuah penyelesaian aman untuk Tibet menjadi sebuah negara yang merdeka.

RUJUKAN:“Dalai Lama” : Great Personalities of the World oleh Renu Saran.

How and Why the Dalai Lama Left Tibet. Retrieved from:http://time.com/3742242/dalai-lama-1959/


Arminius: Pejuang Jerman Yang Tak Terkalahkan

Pada tahun 9 Masehi, Rom dikejutkan dengan berita yang baru tiba di ibukota bahawa tiga pasukan Legions veteran di bawah perintah panglima Rom, Quintilius Varus, yang mewakili lebih satu persepuluh dari keseluruhan angkatan tenter4 Kekaisaran Rom, telah dimvsnahkan oleh sekutu suku Jerman.

Kekalahan itu sangat tidak dijangka dan begitu menyeluruh sehingga seluruh empayar kelihatan dalam bahaya. Kaisar Augustus amat terkejut dengan berita itu sehingga dia menghantuk-hantuk kepalanya sendiri pada dinding istana sambil menjerit berkali-kali : “Quintilius Varus, kembalikan tenter4 aku!!”

Beberapa tahun sebelum itu, ketika menjelang berakhirnya abad pertama Sebelum Masehi, Augustus telah memutuskan bahawa Jermania perlu diletakkan dibawah kekuasaan Empayar Rom. Dia mungkin mahu menjadikan wilayah-wilayah yang jadi penempatan suku Jerman itu sebagai zon penyangga dengan meluaskan wilayah pemerintahan Rom dari Rhine ke Elbe.

Beberapa siri kempen yang dipimpin Drusus kemudian abangnya yang bakal bergelar Kaisar Tiberius yang akan datang, menyaksikan kekalahan suku-suku Jerman di sebelah timur Rhine dan perluasan pengaruh Rom di sebahagian besar wilayah Germania Magna seperti yang digelar oleh orang-orang Rom merujuk kepada wilayah itu.

Langkah seterusnya adalah melaksanakan proses ‘Romanisasi’ tanah-tanah ini, dan Augustus sudah ada orang yang paling sesuai untuk tugasan ini iaitu Quintilius Varus, suami kepada anak saudaranya.

Varus pernah menjadi gabenor di Afrika dan Syria, di mana dia telah meraih reputasi sebagai pentadbir yang berjaya dan diplomat yang berkemampuan, dan dia telah melaksanakan tugasnya dengan baik sebagai pelindung beberapa kerajaan pelanggan Rom.

Pada tahun 7 Masehi, dia dilantik sebagai gabenor provinsi Jerman yang baru dan diberi kuasa memerintah pasukan tenter4 infranteri Legions XVII, XVIII, dan XIX, bersama dengan pasukan berkuda dan pasukan bantuan.

Pada pandangan sepintas lalu, ia kelihatan membawa petanda yang baik. Terdapat aktiviti perdagangan merentas sempadan yang berkembang pesat, dengan suku-suku Jerman membekalkan makanan, besi, lembu dan hamba sebagai tukaran kepada emas, perak dan barang-barang berharga dari Rom.

Sebilangan suku-suku ini telah bersumpah untuk setia kepada Rom, sejumlah besar pahlawan Jerman telah menyertai tenter4 Rom sebagai pasukan bantuan, ramai bangsawan muda Jerman berkhidmat dengan Rom untuk mendapatkan pengalaman ketenter4an.

Siapa Arminius dan Suku Jerman Cherusci?

Pemuda ini adalah putera Cherusci yang berusia 25 tahun, suku Jerman dari lembah Weser, berhampiran bandar Minden yang moden. Penulis tidak tahu apakah nama aslinya, tetapi namanya dalam bahasa Jerman adalah Hermann dan dalam catatan sejarah Rom dia dikenali sebagai Arminius.

Namanya agak jarang disebut dalam mana-mana teks sejarah arus perdana, kalau ada pun dia digambarkan tak lebih sekadar dari watak sampingan. Sebagai seorang kanak-kanak, dia telah dikirim sebagai tawanan kepada Rom untuk memastikan suku tersebut kekal tunduk pada Rom dengan konsisten setelah dikalahkan oleh Drusus pada tahun 8 SM.

Arminius akan diberi pendidikan yang sama seperti bangsawan muda Rom. Setelah dewasa, dia dijadikan kesatria dan diberi komisen sebagai pegawai pasukan berkuda tambahan.  Namun apa yang terjadi kemudiannya tidak seperti yang disangka.

Di sebalik keakuran dan kepatuha terhadap Rom, suku Jerman jelas menyembunyikan dendam dan kebencian terhadap Rom – kebencian yang turut pahit dirasakan Arminius sebagaimana pahitnya dirasai orang lain. Dari saat Varus tiba, Arminius mula merancang pemberontakan untuk menentang pemerintahan Rom.

Dia menyedari, dalam pertembungan yang sengit, para pejuangnya yang bersenj4ta ringan tidak mungkin mampu mengatasi kekuatan pasukan tempvr berperisai Varus. Dia harus mencari suatu tempat dengan muka bumi yang sesuai dengan gaya pertempvrannya dan mampu menghalang tenter4 Rom dari membentuk formasi pertempvran yang kuat dan pernah menyumbang kemenangan untuk mereka berkali-kali sebelum itu.

Rancangan yang disusunnya sederhana dan bijak. Dia akan melaporkan pemberontakan di wilayah yang tidak biasa bagi Rom, meyakinkan mereka bahawa mereka mampu dan harus menanganinya, dan kemudian mengumpan mereka ke dalam per4ngkap yang telah disediakan dengan teliti.

Pada tahun 9 Masehi, ketika Varus dan 15,000 orangnya bersiap untuk bergerak ke arah barat dari kawasan perhentian musim panas mereka di Sungai Weser menuju ke pangkalan kekal mereka berhampiran Sungai Rhine untuk menghadapi musim sejuk, Arminius memulakan rancangannya.

Dia mengatur agar beberapa sekutunya yang berkemungkinan para pejuang dari suku Bructeri atau Angrivarii untuk menyer4ng pangkalan Rom dan petugas-petugasnya yang terletak di wilayah Cheruscan.

Kemudian, ketika berita mengenai ser4ngan itu tiba ke pengetahuan Varus, Arminius menasihati pahlawan Rom itu bahawa adalah lebih mudah jika mengambil jalan memutar yang singkat untuk menghukum puak pemberontak sebelum meneruskan perjalanan ke Sungai Rhine.

Seorang lagi ketua suku Jerman yang lain, Segestes, berulang kali mengingatkan Varus agar tidak mempercayai Arminius, tetapi Varus memandang enteng perkara itu – dan oleh itu legiun Rom memgambil jalan memutar yang bakal membawa kepada kehancvran mereka.

Arminius maju ke baris hadapan dengan pasukan berkuda tambahan; Varus menyangkakan dia akan mengumpulkan beberapa anggota dari sukunya untuk membantu menghapuskan pemberontakan.

Mengapa Rom Kalah Di Teutoburg?

Apabila pasukan utama Varus mengikuti jalan yang melintasi hutan, dataran dan laluan berpaya, barisan panjang yang merangkumi pasukan legion, unit bantuan, pengikut dan pembawa bekalan terjerumus ke dalam perjalanan yang amat berbahaya. Memburukkan lagi keadaan, cuaca tiba-tiba menjadi buruk.

Lokasi yang diyakini sebagai tapak pertempvran

Sementara itu, hujan dan angin kencang yang melanda telah memisahkan mereka lebih jauh, manakala tanah berlecah dipenuhi akar dan kayu balak, menjadikan perjalanan sangat berbahaya bagi mereka, pokok-pokok yang terbalik menyebabkan mereka semakin panik.

Menurut catatan sejarawan abad ketiga, Cassius Dio menggambarkan nasib orang-orang Varus. Mereka mengalami kesukaran hingga terpaksa menebang pokok, membina jalan, dan menyambung jurang dengan membina jambatan di tempat yang diperlukan.

Sekarang adalah masanya pejuang suku-suku Jerman melancarkan siri ser4ngan pertama dengan taktik pukul dan lari,  menyer4ng askar yang tersesat atau menumpukan ser4ngan terhadap titik lemah dari belakang barisan tenter4 Rom, kemudian berundur kembali ke tempat yang selamat di dalam hutan sebaik sahaja pihak Rom menunjukkan tanda untuk menyer4ng balas yang nekad.

Perlahan-lahan tetapi pasti, tenter4 Rom yang sedang tersangkut di dalam air akan dihancvrkan. Pengkalan Rom yang paling dekat terletak di Haltern, kira-kira 60 batu ke arah barat daya, maka Varus berusaha melarikan diri ke arah tersebut.

Pada hari ketiga, dia dan pasukannya yang kelelahan tiba di Kalkrieser-Niewedder Senke, koridor sempit yang dipisahkan oleh bukit curam di selatan dan laluan berpaya yang tidak dapat ditembusi ke utara. Laluan itu panjangnya sekitar empat batu tetapi lebarnya kurang dari 200 ela – ia adalah tempat yang sesuai untuk ser4ngan hendap, dan Arminius menyedarinya.

Ketika barisan tenter4 ‘pelarian’ Rom yang diasak mula masuk memenuhi laluan pintasan yang sempit itu, mereka mendapati diri mereka telah terper4ngkap dalam kesesakan mavt yang tidak dapat boleh diundur kembali.

Penemuan arkeologi juga menunjukkan kebarangkalian bahawa beberapa askar Rom mungkin cuba berusaha meruntuhkan benteng, tetapi gagal.Disini terdapat bukti arkeologi bahawa orang Jerman membina ser4ngkaian tembok rumput rendah dan benteng pasir di sepanjang dasar bukit.

Ia bukan sekadar berfungsi menyembunyikan pahlawan-pahlawan Jerman, ia juga secara tidak langsung menjadikan jalan semakin sempit, merampas ruang yang diperlukan Rom untuk membentuk formasi tempvr dengan sempurna.

Menyedari bahawa tidak ada lagi jalan keluar, dan mengetahui bahawa jika dia jatuh ke tangan orang Jerman, pengakhirannya pasti akan menjadi kem4tian yang lama lagi menyeksakan, akhirnya Varus memilih untuk mencabut nyawanya diri dengan menghunuskan pedangnya pada badannya sendiri mengikut cara tradisi Rom.

Seluruh saki baki askar Rom dibantai habis-habisan oleh pejuang Jerman yang semakin meningkat moral mereka.

Hanya sejumlah kecil saja yang berjaya melarikan diri, dan ketika mereka berjaya pulang dengan selamat, kisah yang mereka ceritakan itu mengejutkan seluruh kota Rom. Bak kata Velleius Paterculus, seorang pesara pegawai yang sezaman dengan Varus:

“Bala tenter4 yang tiada tandingan dari segi keberanian, pasukan tenter4 Rom yang paling tinggi disiplin, paling bertenaga, dan paling berpengalaman di medan per4ng, tetapi dengan kelalaian jeneralnya, pengkhianatan sekutunya, dan nasib yang tidak baik… hampir dimvsnahkan sebagai manusia oleh musuh yang selalu disemb3lihnya seperti lembu.“

Mitos tenter4 Rom Yang Tidak Terkalahkan Terbatal

Reputasi tenter4 Rom yang tidak terkalahkan telah mvsnah sama sekali. Ketika berita mengenai benc4na itu tersebar, pangkalan Rom di Jerman samada ditinggalkan secara tergesa-gesa, pasti akan diser4ng.  Atas dasar rasa takut Arminius akan mara terus ke kota Rom, beliau bertindak mengusir seluruh orang Jerman dan Gaul keluar dari kota.

Pembalasan dendam Rom tidak dapat dielakkan. Angkatan Legion Kekaisaran di Rhine ditingkatkan dari lima ke lapan pasukan, dan Tiberius dan bakal Germanicus diperintahkan untuk membalas dendam atas kekalahan itu dan menghvkum Arminius.

Tetapi mengeluarkan perintah sememangnya lebih mudah daripada melaksanakan perintah, kerana terbukti sudah bahawa ketua suku Cherusci itu adalah musuh yang sangat cerdik.Tetapi mata Arminius teguh tertumpu pada Jerman.

Dia mengambil kepala Varus yang telah dipenggal dan mengirimkannya kepada Maroboduus, pemimpin suku Jerman yang lain, dengan menawarkan pembentukan pakatan anti-Roman. Maroboduus menolak, bahkan dia mengirim kepala Varus ke Rom untuk dikebumikan, dan kekal berkecuali dalam setiap pertempvran yang berlaku.

Pada tahun 15 M, pasukan Rom di bawah Germanicus akhirnya kembali ke medan tempvr Teutoburg, dan apa yang mereka temui di sana amat menakutkan mereka. Kepala manusia dipaku pada pokok, ada kesan ritual peng0rbanan manusia yang mengerikan dan tulang-tulang manusia dan binatang m4ti bergelimpangan di mana-mana sahaja.

Setelah menangguhkan perjalanan untuk menyelesaikan urusan pengebumian sisa tulang rakan-rakan yang telah gugur, Germanicus meneruskan pemburuannya.

Dia menikmati beberapa kejayaan awal dan berjaya merebut kembali dua panji helang bernilai yang telah hilang di Teutoburg, tetapi hampir tewas apabila empat pasukannya diser4ng hendap oleh Arminius – Germanicus hanya terselamat dari benc4na kerana berlaku perpecahan di antara para komander Cheruscan dan tenter4 Rom berjaya melarikan diri dari per4ngkap yang telah disediakan untuk mereka dan berjaya mengasak tenter4 Jerman.

Pada tahun berikutnya Germanicus sekali lagi mengalahkan Arminius, kali ini di Idistaviso, di suatu tempat berhampiran Minden, tetapi nafsu Rom untuk bertempvr di seberang Sungai Rhine semakin berkurang. Walaupun mendapat bantahan, Germanicus telah dipanggil pulang ke Rom pada 16 M.

Apa Yang Berlaku Kepada Arminius?

Pada 17 M, Arminius berper4ng sekali lagi, kali ini melawan Raja Maroboduus yang telah lama menjadi pesaingnya. Arminius menang dan Maroboduus terpaksa merayu perlindungan Tiberius, yang kini menjadi Kaisar Rom.

Arminius berada di kemuncak kuasanya – tetapi bagi kebanyakan orang lain, dia terlalu berkuasa hingga menimbulkan ancaman dalaman.  Pada 21 M, dia m4ti dibvnuh oleh ahli keluarganya sendiri.

Sejarawan Rom Tacitus menulis tentangnya: “Jangan salah anggap, Arminius adalah pembebas Jerman, yang menentang Rom, bukan pada awal kemunculan Rom, seperti raja dan jeneral lain, tetapi ketika Rom berada di puncak kegemilangannya. Pertempvran yang dia lalui memang tidak mencapai kemenangan yang sangat besar, namun dia tetap tidak terkalahkan dalam per4ng. Bangsanya tetap tidak pernah dijaj4h. Dia hidup selama 37 tahun, 12 tahun darinya adalah ketika dia berkuasa, dan namanya masih menjadi siulan lagu di antara bangsa-bangsa Barbarian.“

Arminius tidak pernah diangkat sebagai tokoh penyatuan Jerman sehinggalah kemudiannya ia dilakukan oleh nasionalis Jerman, dan kemenangannya di Teutoburg tidak menghalang orang Rom untuk kembali berkuasa tidak lama kemudian.

Tetapi penentangannya menjadi faktor utama dalam memberi kesan mendalam terhadap Rom untuk meninggalkan cita-cita untuk memaksa kerajaan suku-suku yang merdeka yang sekarang kita kenali dengan nama Jerman sebagai sebahagian dari empayarnya.

Tentara Rom sememangnya akan menyeberangi Sungai Rhine selepas peristiwa itu lama berlalu, tetapi ia adalah ekspedisi punitif (menghukum), bukan kempen penaklvkan. Sungai ini akan kekal menjadi sempadan kebudayaan antara budaya Jerman dan Latin.

Di Manakah Tapak Kejadian Pertempvran Hutan Teutoburg?

Seiring berjalannya waktu, lokasi pertempvran perlahan-lahan kian dilupakan. Lokasi sebenarnya, di Kalkriese, Osnabrück, diteroka pada tahun 1987 oleh askar British dan pengesan logam Tony Clunn, yang pada awalnya menemui sejumlah syiling dan tiga objek yang berbentuk seperti lastik. Ahli arkeologi profesional menyiasat dan mengesahkan bahawa disitulah tempat berlakunya pertempvran itu.

Sejak awal tahun 1990-an, lebih daripada 5,000 objek yang berkaitan dengan pertempvran telah ditemui di sepanjang koridor sejauh 15 batu dan satu batu lebar – membuktikan sifat dan unsur moblisasi pertempvran.

Ini termasuk tulang manusia, mata tombak, baju perisai, kuku, dan loceng yang pernah digantung pada leher keldai Rom. Terdapat juga bukti tembok rumput panjang yang memainkan peranan penting dalam kekalahan Rom.

Hari ini, Arminius dijulang sebagai seorang pejuang pembebasan bangsa Jerman, tetapi dikecam sebagai pengkhianat terhadap Empayar Rom.

RUJUKAN: